text:
Di e 19 resultadonan di tèst ku a drenta, 3 a resultá di ta positivo. 14 persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
#PreveníCorona #coronaBonaire #coronaBoneiru


c: text/html

text:
Home Uncategorized Fighting Eagle Academy Scol di Tang Soo Do cu un otro logro...
Fighting Eagle Academy Scol di Tang Soo Do cu un otro logro international pa Aruba
San Antonio, Texas. Dialuna 10 di Juli a regresa Aruba instructor di F.E.A. scol di Tang Soo Do, Kyo Sah Nim Sherwin Wester hunto cu un alumno Ion Wester for di Texas, USA cu na unda nan a competi den e 22nd All National Tang Soo Do Championship.
E championship aki ta tuma lugar tur aña y cual na unda ta bini diferente organisation di Tang Soo Do hunto pa midi forsa den diferente terenonan p.e. sparring, open-hand forms y forms cu arma. Fighting Eagle Academy scol di Tang Soo Do ta afilia na e organisation Tang Soo Do Mi Guk Kwan Association di Connecticut, USA y cual na unda nan ta afilia na un organisation mundial Worldwide Tang Soo Do Family cu tin 20+ otro paisnan afilia na dje. Esaki no ta prome biaha cu e scol aki a representa Aruba riba un nivel international, na aña 2015 nan a forma parti di e 4th Worldwide Tang Soo Do World Championships na Las Vegas na unda nan a logra 2 medaña di oro y 6 di brons entre 7 atleta y tambe na 2016 na Orlando durante e 21st All National Tang Soo Do Championship cu na unda nan a logra 4 silver y 1 brons entre 2 atleta.
Pa e biaha aki atrobe a viaha dos atleta pa asina midi forsa cu otro atletanan mericano di diferente estado y na unda instructor KSN Sherwin a logra 1 medaya di oro (pa forms cu arma) y 2 medaya di brons (pa sparring y open-hand forms) y e otro atleta Ion cu a logra 2 medaya di brons (pa sparring y forms cu arma).
Directiva di e scol conhuntamente cu mayornan di alumnonan ta sumamente contento cu e logro aki cu mirando e scol tin 6 aña di existencia y ta trahando duro pa keda hisa Aruba su nomber na halto den e ramo di e deporti di Tang Soo Do.
E scol ta spera di sigui haci esaki na e siguiente competencia mundial na aña 2018 cu lo tuma lugar na London, England. Un danki mester bai na e scol su sponsor nan cu semper a yuda cual ta Aruba Medical Supplies, H.S. Company y tambe S.A. Provider. Entre instructornan y mayornan semper a traha hunto pa alumnonan por progresa den e deporte y disciplina aki. Si ta desea pa ricibi information tocante training por yama libermente na 563-3698 of email nos na fightingeagleaa@gmail.com.

robotstxt: allowed

filter: keep


text:
“Señor ta mi wardador, mi’n tin falta di nada;
Den cunucu di yerba berde, E ta pone mi sosega.
E ta hiba mi na awa trankil, pa mi bolbe haña forsa.”
Salmo 23:1,2,3
Cu dolor na nos curason pero conforme cu boluntad di DIOS y alavez agradecido pa tur locual e a significa y hasi pa nos, nos ta anuncia fayecimento inespera di nos casa, tata, welo y ruman stima:
Jorge Geraldo “Roy” Rasmijn
*23-04-1948 – †20-06-2022
Miho conoci como Papa Roy of Padu
Mayornan: †Felipina y †Alexander Rasmijn-Rosel
Na nomber di su:
Casa stima:
Flor Alba Rasmijn-Cortés Hernandez
Yuinan di Criansa:
Rosa Rasmijn y Edwin Carrasquero
Gregorio “Roy” y Gloria Rasmijn-Ortega
Su nieto pret’i wowo:
Juan Francisco Moreta y Gerselyne v/d Linde y yuinan
Su nieto(a) nan:
Hosé Rasmijn
Rosalba y Sandy Ras-Rasmijn y yuinan
Alejandra Agudelo
Rumannan:
Juyu Rasmijn
Benito Rasmijn y Georgina Tausa
Lita y Rob Karssen-Rasmijn y famia na Hulanda
Renata Trompen-Rasmijn na Hulanda
Leeny Rasmijn
Victor y Irena Rasmijn-Odor y famia
Iha:
Giovani Koolman
Tur su prima y primo nan cu e la stima hopi, subrino(a) nan, swa y cuñanan na Aruba y Colombia, comper y comernan, demas famia y conocirnan na Aruba, Colombia y Hulanda.
Demas famia: Rasmijn, Cortés Hernandez, Rosel, Dabian, Koolman, Maduro, Odor, Feliciana, Lampe, Croeze, Karssen, Curiel, Geerman, Trompen, Dirksz, Vrolijk.
Famia Ho Sing Loi y tur su excoleganan unda e la traha henter su bida.
Nos ta pidi nos disculpa si den nos tristesa nos por a lubida di menciona un famia of ser keri.
Acto di despedida lo tuma lugar diasabra 25 di juni 2022 di 9’or pa 11’or di mainta na misa Cristo Rey na Brazil, sigi pa acto di cremacion cu lo tuma lugar den seno di famia.
Despues di entiero nos no por ricibi bishita di condolencia na cas


text:
Scucha ‘Aruba’ su nomber resona den Top 20 di Miss Eco International 2022 ta un experiencia cu nunca Zury ta bay lubida. E lo kier bisa cu e tabata sorprendi, pero sabiendo con duro el a traha y teniendo e ekipo increibel cu e tabatin, e no tabata sorprendi, pasobra el a sinti cu el a merece.
Mirando cu e tabatin solamente 1 luna di preparacion door cu e tabata un decision di ultimo momento. Zury mester a haci bastante sacrificio y anochinan sin drumi pa prepara e miho cu e tabata por. Cu e ayudo di su ‘Aruba Team’, specialmente di su mama, e por a combina e preparacion di Miss Eco cu su estudio den Process & Food Technology.
Si e tin cu describi su experiencia na Miss Eco International, e lo ta gañando si e bisa cu tur cos tabata maraviyoso, bunita y briyante. E tabata dificil riba algun dia, specialmente ora e tabata su so y no tabatin niun ayudo fisico. E mester a haci tur cos riba su mes. Sinembargo, e tabata un experiencia fantastico.
Zury ta comparti tur loke el a experiencia te cu awo den e mundo di certamen di beyesa y kico tur por spera di dje den futuro den FOCUS Digital Magazine di e luna di juni. E revista ta accesibel via Apple iStore, Android Google Play Store y www.focus.aw (Menu Tab FOCUS DIGITAL)


text:
Registrá pa BON DOET
Website a sera i no por inskribí mas djòp/ proyekto. Si bo tin pregunta por manda un imeil na bondoetteam@gmail.com òf yama nos na 7854306 - 7854307, di djaluna pa djaweps di 9'or di mainta pa 2'or di merdia.
Fundashon i asosiashon por a registrá nan djòp te ku 30 di yanüari 2022.
Despues BON DOET TEAM lo kuminsa ku un kampaña di promoshon pa invitá boluntarionan. Fundashonnan tambe por hasi nan parti di promoshon i buska boluntario pa nan djòp. Huntu nos ta hasi bon pa nos tur por pasa bon!
Si tin pregunta por tuma kontakto ku e tim di BON DOET na: Tel: +599 785 4306 – Organisashonnan; Tel: +599 785 4307 – Boluntarionan òf imeil na bondoetteam@gmail.com
Nos ta ON! Abo tambe?


text:
TWR BOLUNTARIO DI USA
TRANS WORLD RADIO TIN DIFERENTE STUDIANTE DI MERKA KU A BIN BONEIRU PA YUDA KU TRABOWNAN DI BOLUNTARIO NA E INSTALASHONAN DI E RADIO,DEN E SIGIENTE REPOTAHE NOS AKOMBERSA KU DIREKTORA MARIETTE OOSTERHOFF I TRES DI E ALUMNONAN KU A BIN PA HASI TRABOWNAN BOLUNTARIO.
BON BINI NL2 OPEN BIOSCOOP
JEANDINO ASPORAT TABATA NA E PROME PRESENTASHON OFISIAL DI SU PELIKULA “BON BINI HOLAND 2”,..MANERA SEMPER DI UN FORMA ALEGRE I CHISTOSO ELA INVITA TUR E PRESENTENAN PA GOSA I HARI HOPI DI SU PELIKULA “BON BINI HOLAND 2”.


text:
Noticia - Noticia
32 Noticianan
Surti segun: Fecha / Relevancia
Lockdown parcial ta sigui
Medidanan ta keda necesario pa proteha otro. E cantidad di contagionan di corona ta bahando. Esey ta bon noticia. Nos ta tene nos ...
E 10 preguntanan principal hopi hasí tokante di coronavirus
E 10 preguntanan principal hopi hasí tokante di coronavirus
Secretario di estado Knops (Asuntonan Interno y Relacionnan di Reino) ta realisa un bishita pa cera conoci cu e tres islanan Aruba, Bonaire y Corsou for di dialuna dia 8 di januari te cu diadomingo 14 di januari 2018.
Durante su prome bishita na Aruba, Bonaire y Corsou, e secretario di estado lo cera conoci mas di cerca cu dirigentenan di e ...
Gobernantenan nobo
Informacion Orkan Irma
http://www.rijksdienstcn.com/pap/notisia (Papiamentu) https://www.rijksoverheid.nl/onderwerpen/orkaan-irma (Nederlands) ...
Plasterk ta bishita parti Caribense di Reino
Minister Plasterk di Asuntonan Interior y di Relacionnan di Reino ta bishita e 6 islanan di parti Caribense di Reino for di ...
Contribucion positivo di Fondo Desaroyo Aruba (FDA) na Comunidad di Aruba
Mayoria di e programanan di mas aña y proyectonan di Fondo Desaroyo Aruba a keda ehecuta efectivamente. Riba tereno di calidad di ...
Destinacion di medionan cu a sobra di Fondo Desaroyo Aruba
E 16 miyon florinnan Arubano (mas o menos 9 miyon euro) cu sobra di e fondo di desaroyo, Fondo Desaroyo Aruba (FDA), lo keda ...
Areglo pa conflictonan entre e paisnan di Reino
Ta bin un areglo di conflicto pa tratamento di disputanan entre paisnan di Reino. Conseho di Minister di Reino a bay di acuerdo ...
Plasterk ta ofrece Aruba yudansa na momento di mal tempo
Minister Plasterk di Asuntonan Interno y di Relacionnan di Reino, na nomber di gabinete, a ofrece yudansa y sosten na Aruba, pa ...


text:
COA di bishita serca Gobernador di Aruba
A entrega e buki conmemorativo di 46 atletanan Olimpico
Comite Olimpico Arubano a entrega e buki conmemorativo di e 46 atletanan Olimpico Arubano na Su Excelencia Gobernador di Aruba, Sr. Alfonso Boekhoudt
A hasi uso di e ocasion pa splica tocante e proceso pa yega na realisacion di e buki y tocante e atletanan di cua mayoria naturalmente a competi den Weganan Olimpico representando Aruba, pero algun a competi ainda como parti di delegacion di Antiyanan Hulandes, mientras cu algun atleta a competi como parti di e delegacion di Hulanda. Tabata un ocasion oportuno pa COA conta Su Excelencia Gobernador tocante algun desaroyo den deporte y na nivel di Comite Olimpico Arubano.
Autor di e buki, Sr. Jossy Tromp a haci entrega di e buki na Gobernador Boekhoudt esaki den presencia di Presidente di COA, Sr. Roy Mezas, Secretaria General di COA, Sra. Nicole Hoevertsz y Director di Gabinete di Gobernador, Sr. John Newton.


text:
Auto Draft
Lokal
Tur kaminda tin skarsedat di personal: Na unda tur trahadó di Hulanda a keda ?
WILLEMSTAD/DEN HAAG – E siman aki menos trein ta kore debi na e falta di personal na Nederlandse Spoorwegen (NS). Despues di Schiphol, awor Eindhoven Airport tambe ta sinti efekto di falta di personal.
Ta antisipá ku te herfstvakantie tin rijnan di espera.
Prome ku e krisis di corona tambe tabatin rei di espera, pero no asina ekstremo manera aworaki.
E pregunta ta surgi, na unda tur e trahadónan a keda ?
Na hopi negoshi tin e borchi kologa ku ta bisa: Ta buska personal.
Aktualmente tin mas trabou ku tin hende pa traha.
Segun e sifranan: pa kada 133 vakatura tin solamente 100 persona ku ta buska trabou.
Tin pues 33 kupo di trabou, pa kua no tin hende pa okupa.
Segun CBS, for di añanan sesenta i setenta, e skarsedat di personal no tabata asina grandi.
Prome ku corona, e problema no tabata parse asina grandi.
Pero diripente ela bira visibel tur kaminda.
Direktor di un uitzendburo na Hulanda a bisa: ‘’Básikamente nos ta mira skarsedat di personal den tur sektor.
Den e pandemia nos a konstatá ku hendenan ta kambia di trabou.
Entre otro personal di horeca a bai traha na GGD.
No ta tur hende a regresá nan trabou den horeca’’.
E hendenan aki a haña un trabou ku nan ta gusta mas tantu òf ku ta paga más mihó. Sa sosodé tambe ku nan ta kuminsa ku un estudio ku semper nan a deseá di hasi.
Segun Peter Hein van Mulligen, hefe ekonomista na Ofisina Sentral di Estadistika, e motibunan di skarsedat di trahadó, ta repartí den motibunan struktural i tambe insidental.
“Un problema struktural ta e asina yamá: ‘’vergrijzing”, asina Mulligen a bisa.
Tin hopi hende ku ta bai ku penshun i no tin sufisiente hoben pa okupá tur e puestonan di trabou.
No ta asina ku e hendenan ta sintá na kas òf ke traha menos. Al kontrali, e hendenan ta trahando más ora i desempleo ta hopi abou.
Banda di e problema struktural, e edat altu di habitantenan, tambe ta un motibu insidental: e krisis di corona.
“Awor ku e krisis ta práktikamente tras di lomba e hendenan ke hasi tur kos: entre otro kome pafó di kas i bai ku fakansi.
Pero debi ku e sektornan aki tabata ketu durante di corona, hopi personal a bai sin regresá.
CBS no ta dispone di sifra na unda e trahadonan a bai.
‘’Pero nos ta na altura si ku entre otro hopi hende a bai traha komo koerier rápido.
Lokal
Tin indikashon fuerte: Hulanda ainda lo no ta pidi despensa pa su pasado di esklabitut
DEN HAAG – Durante di e konmemorashon anual di abolishon di sklabitut, gabinete hulandes lo no pidi despensa pa Hulanda su partisipashon den e pasado di esklabitut. E ministernan di VVD, CDA, D66 i Christen Unie, mester di mas tempu, pa tuma desishon riba e topiko sensibel aki.
Asina varios fuente a informá NOS na Hulanda.
Esaki no ta nifiká ku hamas lo pidi despensa na desendentienan di katibunan prosedente di Surnam i Karibe. Asina fuentenan na Den Haag ta enfatisá.
Pero gabinete hulandes ke debati promé ku esnan involvi, riba e konsekuensianan di awendia, debi na sklabitut.
E luna aki na dos okashon a diskuti e pidimentu di despensa durante dje reunion semanal di konseho di minister.
Diabierne awor, 1 di juli ta Keti Koti, e konmemorashon anual i selebrashon di abolishon di sklabitut na 1863. Tradishonalmente un representante di gobièrnu ta presente.
Lokal
Defensa a sostené outoridatnan lokal durante ku tormenta tabata pasando Aruba i Kòrsou
WILLEMSTAD – Outoridatnan di Aruba i Kòrsou a hasi un petishon na Defensa pa sostené nan durante e tormenta ku lo a pasa banda di e islanan.
Defensa a duna oido na esaki i a pone personal i medionan na disposishon.
A kuminsá na Kòrsou e desempeño konhunto, di Kuerpo Polisial di Kòrsou (KPC) huntu ku Milisia di Kòrsou (CURMIL).
Desde un kantidat di 4 ofisinanan di bario di KPC, patruyanan mobil a keda ehekutá, ku e propósito di haña konsientisashon di e situashon ku nos tabata aden, i for di e punto ei e sentro di krísis di KPC ku ta establesé, por a reakshoná na un forma adekuá, pa medio di ubikashon di personal i material kaminda esei ta nesesario.
Banda di esei, si esaki tabata nesesario, por a duna asistensia na momentu di evakuashon di persona òf bienes, transporte di heridonan, ehekushon di tareanan di transporte, gestion di tráfiko státiko i dinámiko i aplikashon di mantenshon di órden.
Na Aruba tabatin 50 militar i material na ‘stand-by’ pa sostené outoridatnan lokal kaminda ta nesesario ku kapasidat di transporte, asistensia na servisionan di emergensia i suministro di rekursonan logístiko.
E paisnan mes ta tuma e inisiativa rondó di e kordinashon i direkshon di e tareanan i Defensa ta sostené kaminda ta nesesario ku hende i material.
Apoyo na outoridatnan lokal tabata un di e tres tareanan primordial di Defensa.
Daily Nobo
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Defensa a sostené outoridatnan lokal durante ku tormenta tabata pasando Aruba i Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Defensa a sostené outoridatnan lokal durante ku tormenta tabata pasando Aruba i Kòrsou
Barcelona no ta entrega: Bayern ta pidi 60.000.000 pa “Lewa”…
Marc Overmars a kita “Pèrla” di Bayern Munich…
Tur kaminda tin skarsedat di personal: Na unda tur trahadó di Hulanda a keda ?
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Ghislaine Maxwell a keda kondena na 20 aña di kastigu di prizon pa tráfiko seksual
Trending
-
Deporte13 hours ago
Barcelona no ta entrega: Bayern ta pidi 60.000.000 pa “Lewa”…
-
Deporte13 hours ago
Marc Overmars a kita “Pèrla” di Bayern Munich…
-
Lokal11 hours ago
Tur kaminda tin skarsedat di personal: Na unda tur trahadó di Hulanda a keda ?
-
Deporte13 hours ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
International13 hours ago
Ghislaine Maxwell a keda kondena na 20 aña di kastigu di prizon pa tráfiko seksual
-
Lokal11 hours ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
International13 hours ago
Putin a atvertí ku lo bai tin un di tres Gera Mundial si nan ataka Crimea
-
Deporte13 hours ago
New Castle United a logra atkerí Sven Botman


text:
Economia di Aruba ta recuperando positivamente den e ultimo añanan despues cu nos pais a pasa den un temporada sumamente dificil debi na e pandemia mundial cu a afecta Aruba tambe. Esaki por ser destila for di e ultimo publicacion di Banco Central, esta e ‘Economic Outlook’ di juni 2022.
RECUPERACION FUERTE DI NOS TURISMO
Den e publicacion aki a resalta cu e expansion di e actividadnan economico den 2021 pa gran parti tabata debi na e recuperacion fuerte di nos turismo. Si na 2020 e Producto Domestico Bruto (PDB) den termino real a cay cu 18.6%, na 2021 esaki a crece cu 17.2%, cual ta un desaroyo sumamente positivo pa nos pais.
VISION Y DETERMINACION
E logro aki no tabata posibel si no tabata pa e vision y determinacion di gobierno cu a implementa e programanan di subsidio di salario y FASE cu a yuda pusha e consumo priva den un periodo sumamente dificil pa nos pais. Como consecuencia di esaki, e consumo priva cu tabata negativo na 2020, esta -10.9%, na 2021 esaki a bira positivo atrobe, 8.8%. Alabes e aumento di inversion priva a hunga un rol importante den henter e crecemento economico aki, esta for di -16.1% na 2020 pa 2.3% na 2021.
CRECEMENTO ECONOMICO REAL DI 2.1% Y CASO OPTIMISTA DI 5.3%
Otro componentenan importante den henter e desaroyo positivo aki ta exportacion y importacion cu tambe a crece substancialmente den 2021 compara cu 2020. Y en especial e exportacion di nos turismo lo bay ta e driver principal pa nos crecemento economico den 2022. Proyeccionnan actual ta mustra cu na 2022 e expansion di nos turismo lo varia entre 12.4% (den un scenario pesimista), 30,4% (den un baseline scenario) y 40.1% (den un scenario optimista). Consecuentemente ta premira cu e cantidad di placa cu turistanan ta laga atras diariamente den nos economia lo crece den 2022.
Pues generalmente pa aña 2022 ta premira un crecemento economico real di 2.1% (baseline) y den caso optimista por yega te hasta na 5.3%.
Sin duda cu gobierno di Aruba lo sigui stimula e crecemento economico di nos pais y ta spera di conta cu cooperacion di un y tur den nos comunidad.


text:
E organisacon mundial di Salud, WHO, a pone carni procesa riba e lista di productonan causando cancer. Siman pasa tabatin indicacion caba cu WHO ta considerando esaki despues hopi investigacion ta mustra un relacion. Pero awe e organisacion a anuncia esaki oficialmente.
Carni procesa ta por ehempel bacon, worst y ham. Si bo ta come 50 gram di carni procesa, cual ta menos cu 2 pida di bacon, ya bo tin 18% mas chens di haya cancer di colon.
WHO tambe tin un advertencia pa cu carni cora (bifstek etc.) Pero no tin suficiente prueba ainda pa determina si tin un relacion entre come carni cora y cancer.
Lesa mas den e relato di WHO.


text:
Kiko un bon plato di Piská ta bisa di Kòrsou?
Wèl e kontesta ta fásil. Pa di promé, Kòrsou ta un isla chikí ku ta rondoná di laman. Tin hopi hende ta biba di peska riba nos isla i nos hendenan ta gusta kome bon. Ken ta ninga un plato típiko di piská? Un di e piskánan ku sigur tin hopi demanda p’e serka kòki- i restorantnan, ta Piská Kòrá. Esaki no ta solamente na Kòrsou, sino den hinter Karibe. E gran mayoria di e populashon di Piská Kòrá ta konsentrá na Golfo di México. Sinembargo e piská akí a bira hopi skars debí na su popularidat. Bo por kushin’é na diferente manera, pero ta e téknika korekto ta lagá bo saka lo máksimo di su sabor. Den e video akí, Itel Cicilia ta bai kompartí ku bo tepnan balioso pa bo por prepará e mihó plato krioyo di piská kòrá. Itel ta un kòki profeshonal ku tin más ku 50 aña di eksperiensia. El a traha na diferente restorant i hotèl renombrá na Kòrsou i tambe den eksterior. Ken mihó ku Itel pa siñá bo kon pa prepará e piská a la shèfkòk?
Loke bo ta bai siña ta:
- E método di Julienne pa kòrta berdura na mésun midí pa sigurá ku e ta kushiná riba mésun tèmpo.
- E téknika ku Itel ta usa pa buta e piská den zeta sin ku e ta spat i kima bo man.
- E sekreto pa sasoná e piská bon sin ku e ta bira muchu salu
- E kombinashon perfekto di sason pa duna bo piská un bon smak sin ku e ta muchu salu.
- Kon pa kushiná e funchi di manera ku e ta sali moli, dushi i sin pipita
Konosementu
- Pa por sigui e kurso akí no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
- Video ku durashon di 29 minüt i 3 sekònde
- Akseso ilimitá na video
- Akseso via selular i kòmpüter
Ekípo
- Wea pa hasa piská
- Paila pa hala funchi aden
- Wea pa sous
- Planki pa kòrta bèrdura
- Kuchú
- Kuchara (telep)
- Ketel di awa
- Tan di kushina
- Skalchi di nikel
- Panelap
- Palu di funchi
- Fòil


text:
The content originally appeared on: Diario
Apesar cu IVA a adverti pa cera su practica
ORANJESTAD (AAN): Segun informacionnan di vocero di Inspeccion di Salud Aruba (IVA), riba diamars 21 di Juni 2022, nan a haci un bishita di inspeccion na un practica di un ortodontista pa stop e ortodontista di traha inmediatamente.
IVA ya caba tabata den un trayectorio pa prohibi e ortodontista aki di traha. Esaki pa motibo cu e no tin e autorisacion rekeri mas pa traha como ortodontista na Aruba. Na yegada na e practica, IVA a haya prueba cu e ortodontista ta trahando ainda. Pues a stop e di traha y a pasa e caso pa Ministerio Publico (Openbaar Ministerie) pa persecucion penal.
IVA a adverti e ortodontista na comienso di juni 2022 caba cu e no mag di sigui traha pa motibo cu su peticion pa inscribi den e registro di AruBIG na DVG no a wordo aproba. Despues cu IVA a ricibi un notificacion cu e ortodontista lo ta trahando ainda, a dicidi di haci un bishita di inspeccion pa stop e di traha inmediatamente. Sinembargo, pa motibo cu e ortodontista no a duna su cooperacion, IVA a dicidi di pasa e caso over pa Ministerio Publico.
Prome cu por traha na Aruba como ortodontista of dentista, bo mester ta inscribi den e registro di AruBIG cu ta wordo maneha door di Departamento di Salud Publico (DVG).
DVG ta e instancia cu ta controla si un dunado di cuido tin e papelnan/educacion rekeri pa por eherce su trabou como dunado di cuido. Esaki conforme e Landsverordening beroepen in de gezondheidszorg. Cu introduccion di e registro di AruBIG, tin 5 grupo di dunadonan di cuido cu mester ta registra, esta dokter (incluyendo specialista), dentista (incluyendo specialisacionnan manera p.e. ortodontista), fisioterapista, boticario y partera. Den e proximo añanan lo agrega: enfermera, psicologo (gezondheidspsychologen) y psicoterapista. Manera cu bo ta inscribi den e registro aki, bo tin e autorisacion rekeri pa traha na Aruba pa locual bo a inscribi p’e. Por ehempel, un neurologo mag traha solamente como un neurologo of un partera mag di traha solamente como un partera.
IVA, cu ta un instancia completamente separa di DVG, ta e instancia cu ta monitoria e calidad di cuido cu ta wordo duna na Aruba. Pues nos ta monitoria despues cu un dunado di cuido ta registra y ta trahando caba y nos lo actua ora cu constata cu tin un peliger pa cu e calidad di cuido y/of ora cu dunadonan di cuido ta actua contra ley.
Riba 31 di maart 2022 tur dunado di cuido a haya un notificacion di IVA cu lo duna un multa ora cu constata cu tin un dunado di cuido trahando cu no ta registra den e registro di AruBIG y pues no ta autorisa pa traha na Aruba. E suma di e multa por bay te un maximo di Afl. 500.000 pa cada violacion di articulo den ley. Sinembargo, IVA por dicidi tambe di pasa casonan over pa Ministerio Publico pa persecucion penal. Por dicidi pa haci esaki ora cu IVA a adverti y actua contra un dunado di cuido caba, pero cu e dunado di cuido ta keda viola ley of ora ta trata casonan hopi delicado.
Mas detayes por lesa den nan maneho ‘Onbevoegde beroepsbeoefenaars’ riba website www.iva.aw. Pa siguridad di tur pashent, ta sumamente importante pa e dunado di cuido tin e autorisacion rekeri y ta registra den e registro di AruBIG. Si tin cualkier persona cu lo por ta na altura di tipo di casonan similar, por tuma contacto cu IVA.


text:
Despues di un periodo cortico di malesa den cual nos a carga speranza di sanacion, nos ta anuncia cu hopi tristeza cu a bai laga nos
nos Ruman y Tanta:
Sra. Luz Marina Gonzalez
Mihor conoci como ‘Rina’
*13 December 1958 – †15 Mei 2022
Acto di condolencia lo tuma lugar Diahuebs 19 di Mei 2022 di 7:00 pa 9:00 di anochi na Aurora Funeral Home na Playa.
Acto di despedida lo tuma lugar Diabierna 20 di Mei 2022 di 2:00 pa 4:00 di atardi na Aurora Funeral Home na Playa, sigui pa acto di cremacion den seno familiar.


text:
Pa por cuminsa hunga online, bo mester traha un cuenta di hungado prome. Asina cu bo cuenta wordo aproba, bo lo ricibi un email cu e confirmacion cu bo cuenta di hungado a wordo aproba.
Click ariba "PLAY NOW".
Bo ta click ariba Traha bo account.
Jena tur e informacion cu ta rekeri pa traha bo cuenta di hungado.
Ora bo caba di jena e informacion bo ta haya e siguiente screen pa sumistra bo id, esaki ta solamente pa verification cu bo ta di edad pa hunga.
Bo ta kies browse y bo ta selecta e ID cu bo kier suministra y click e button submit.
E siguiente screen bo ta lo haya un confirmacion cu bo ID a wordo ricibi. Ora e cuenta di hungado wordo aprobra, bo ta ricibi un confirmacion di aprobacion.
Pone @arubalottery.com den safe sender list pa asina, ora bo ricibi emails pa nan no ta bay den e junk mail folder di bo mail.


text:
Kralendijk- Miembro di Konseho Insular, Daisy Coffie a manda un karta rekordatorio pa Kolegio Ehekutivo di Entidat Públiko Boneiru, kaminda e ta kuestioná e echo ku e no a risibí ningun kontesta riba e kartanan ku pregunta ku el a manda a base di artíkulo 45 di Reglamentu di Òrdu di Konseho Insular.
Insiso 3 di e artíkulo akí ta bisa lo siguiente: “Kontestashon por eskrito mester tuma lugá mas pronto posibel, en todo kaso dentro di 30 dia despues ku e preguntanan a drenta. Kontestashon oral ta tuma lugá den e próksimo reunion di Konseho Insular. Den kaso ku kontestashon no por tuma lugá dentro di e términonan akí, e miembro responsabel pa esaki den Kolegio Ehekutivo òf gezaghèber ta pone e konsehal ku a hasi pregunta na altura di esaki, inkluso e motibunan pa esaki, kaminda ta indiká tambe e término dentro di kua sí e kontestashon lo tuma lugá”, asina Coffie ta sita e areglo.
Segun Coffie, ela manda un total di 11 karta ku ta kubri un periodo di no ménos ku 8 luna, esta di desèmber 2020 te ku yüli 2021. Den su karta rekordatorio korektamente Coffie ta trese dilanti ku asumiendo e posishon aki, Kolegio Ehekutivo ta opstakulisá su persona komo miembro di Konseho Insular i representante di pueblo ku tin komo un di su tareanan.: kontrolá ehekushon di maneho di Kolegio Ehekutivo.
Ademas, segun Coffie, e falta di manda kontesta violá entre otro e prinsipio di transparensia komo un di e prinsipionan di bon gobernashon ku ta di vital importansia pa kredibilidat di gobernashon.
Tópiko
Den luna di desèmber 2020 konsehal Daisy Coffie a manda dos karta pa Kolegio Ehekutivo. Unu ku pregunta tokante BOPEC/PDVSA i e otro tokante edifisionan di gobièrnu di Boneiru relashoná ku e tereno 4D-3283. Pa loke ta trata e tereno 4D-3283 a risibí algun dokumentashon i kontestanan por eskrito, pero kontestanan oral segun e petishon konforme artíkulo 45 di Reglamentu di Òrdu no a tuma lugá ainda.
Na luna di yanüari 2021 a bai un karta ku pregunta tokante e asina yamá ‘BOB bus’.
Dia 7 di febrüari 2021 sra. Coffie a hasi pregunta por eskrito tokante e situashon na skolnan di Boneiru. Un siman despues, esta dia 14 di febrüari 2021 a bai un karta ku pregunta tokante lèntfel ilegal.
Den luna di aprel 2021 konsehal Daisy Coffie a hasi pregunta por eskrito tokante státus di e rekomendashonnan di CRM-link pa Bonaire Holding Maatschappij.
Den luna di mei 2021 sra. Coffie a manda 4 karta ku pregunta tokante akomodashon di direktoradonan di Entidat Públiko Boneiru, e proyektonan di Waf di Chachacha i Waf di Piskadó, e proyekto relashoná ku e kaminda ku ta kore di BOPEC pa Playa Frans i subida di preis di gasolin i subida di preis di hür di kas di Fundashon Cas Boneriano.
Por último dia 22 di yüli 2021 Daisy Coffie a hasi pregunta por eskrito tokante e rotònde na e krusada di Kaya Amsterdam i Kaminda Djabou. Riba ningun di e kartanan akí konsehal Daisy Coffie no a risibí ni un solo kontesta.
Violashon
“E manera di aktua akí di Kolegio Ehekutivo ta un violashon tambe di artíkulo 49 di e Reglamentu di Òrdu di Konseho Insular ku ta bisa den insiso 1 ku Kolegio Ehekutivo i kada un di su miembronan separadamente mester responsabilisá nan mes pa e maneho ku nan ta hiba. Insiso 2 i 3 ta bisa ku nan tin ku duna Konseho Insular tur informashon, sea ta por eskrito òf oralmente, ku Konseho Insular mester pa ehekutá su tarea” asina Coffie ta bisa.
Daisy Coffie ta sigui bisa: “Kon mi por hasi mi trabou manera mester ta si ta pasa asina un periodo largu sin ku mi haña kontesta riba mi preguntanan? Mi ke enfatisá ku mi no ta kontra ningun proyekto, pero komo miembro di Konseho Insular i representante di pueblo mi tin derecho sí di sa kiko ta tumando lugá i kon kosnan ta kana. Ademas, mustrando transparensia i dunando kontesta na tempu Kolegio Ehekutivo ta evitá tambe ku ta surgi tur tipo di spekulashon den pueblo”.


text:
Heidi Kemp, mama di e conoci ‘baby grandi’ Ricky [18 aña], a duna un entrevista hunto cu e grupo Ta Basta unda a papia over falta cu ta haci den scolnan pa muchanan special manera su yiu. Tin un scol cu a acerca su persona pa su yiu, den e caso aki Centro Alegria. E tabata dificil pa haya un sosten pa cuido pa su yiu segun sra. Kemp, pa motibo cu pa trata cu un mucha manera Ricky, ta rekeri hopi forsa, pasenshi tambe pasobra e no lo laga ken cu ta bay mishi cu ne.
“Un cos ta profesional, otro cos ta haci bo trabao cu amor”, e mama ta expresa. Awor tin un lugar pa Ricky na Centro Alegria. Despues di a trece su storia dilanti algun siman pasa, el a haya hopi reaccion via rednan social, asina el a mira cu tin hopi mucha cu problema similar na Aruba. Hopi mama no ta durf pa bini dilanti, e mama aki ta conseha pa tene curashi pasobra bo yiu no ta nada di otro mundo. Mientras ta sconde yiunan pa tipo di hende cu ta bully, e situacion ta bira mas fastioso sin soluciona problema.
Lila Macay di Centro Alegria ta bisa cu Ricky ta coopera, y tin personanan adecua pa yuda Ricky cu e cuido cu e mester. Centro Alegria ta un luga pa clientenan cu no ta haya lugar otro caminda, pasobra segun sra. Macay nan tin derecho di wordo trata y stima mescos cu tur otro hende. Akinan ta adapta nan programa na e cliente y vice versa. Centro Alegria no ta un instancia cu ta ricibi subsidio dus nan tin cu cobra y lamentablemente tin hopi mayor cu no por paga esaki. E gastonan ta halto, tin hopi rekesito cu ta bini acerca pa via di e condicion di e yiu, anto esey ta costa placa. P’esey tin algun mayor cu no ta trece nan yiunan pasobra nan no por paga. Fuera di ta presidente di e fundacion, sra. Macay ta splica cu e ta presidente pa plataforma di hendenan cu limitacion, tur instancia cu tin di haber cu personanan di cualkier tipo di limitacion ta bini hunto pa asina traha hunto, trahando strategia pa por yuda alivia diferente problema y bini cu solucionnan.
‘Si bo ta stima bo yiu, bo mes tin cu lucha p’e’
Ora bo tin un yiu ‘langdurige handicap’, e mucha mester bin na remarke cu 16 aña pa por haya su bijstand. Cu Covid19 of sin dje, su mama no por a stop pa yega na cuido di su yiu y tur loke e tin mester, mirando cu gastonan pa Ricky por ehempel ta bay te cu 2000 florin pa luna. No tin un trahado social cu ta bini cas pa wak con e situacion ta, na Aruba no tin esaki. “Si bo ta stima bo yiu bo mes tin cu lucha p’e, nunca mi a depende di gobierno pa bay cana caminda di cruz cu hopi hende ta haciendo”, sra. Kemp ta bisa. E no ta facil pa un mayor cu tin un mucha special of cu langdurige handicap.
“E mester mehora pasobra mi conoce un mayor cu ta pasando duro.E ta cobrando pension di 950, e tin cu paga huur, e tin cu paga awa, e no ta yega. Remedinan cu AZV no ta cubri, AZV no ta cubri mucho cos mas”, sra. Kemp ta sigui splica. Ricky por ehempel a haya un bon dokter despues di a cambia esaki pa un otro huisarts, unda prome tabata semper tin problema. Akinan e tabata haya su mes trata cu un problema, despues a resulta cu no tabata esey, cu cambiamento di remedi cu por causa daño na otro cosnan cu no tabata robes prome.


text:
ULTIMO ORA.
BONEIRU.
Awe mainta un kaso di diskushon y hinkamentu a tuma luga pa 5am den kura di e skol di san bernardo bieu ku ta situa enfrente di un bar.
Aki nan despues di e hinkamentu a kore hiba e viktima A.B. hospital ya ku e tabata perdiendo hopi sanger, mas lat e informe ta drenta ku ela fayese.
Loke OM y polis a manda ta bisa lo sigiente;
OM y POLIS ta pidi Faroek Balentien pa meldu su mes na warda pa su propio seguridat.
Awe, djasabra 8 di aprel, pa alrededor di 5 or di mainta, sentral di polis a risibí notifikashon ku mester a hiba un hòmber hospital ku diferente hinká na su kurpa. Na hospital e persona aki a bin fayesé. En konekshon ku e kaso aki OM i polis ta pidi Faroek Balentien pa mèldu na warda di polis mas pronto posibel pa su propio seguridat.
FUENTE: AIMED AYUBI.


text:
KRALENDIJK – Radio Live 99.9 FM a papia ku Sekretario di estado Tamara van Ark na Rincon awe mainta, unda el a papia riba diferente punto ku Aimed Ayubi durante e programa Brunch99. El a bisa: “Sali dilanti ku bo prekupashon i tin hende pa yudabo. Awor ta di 3 bia ku mi ta bishita Boneiru i e bia aki mi a sinta ku diferente grupo i pa atendé tokante ‘Dialogo Sentral’. Mi ta pone hopi atenshon pa yuda i drecha e situashon di pobresa riba e isla. Mi a papia ku diferente persona i a tuma nota di e situashon pa loke ta trata pobresa i kon e hende ta atendé ku nan trabou. Bia pasa mi a topa diferente hende na Boneiru, kendenan ta orguyoso i ta habri pa papia apesar ku no ta agradabel pa papia tokante pobresa. E hendenan a habri nan kas p’ami haña un bista kla, kon e situashon ta. E Rapòrt di Ombudsman ta presentá e situashon bèrdat di e suidadano, i esaki ta rekerí atenshon pa solushoná. Huntu ku otro gruponan nos ta traha duru pa logra mehorá e situashon. Entre otro gastu di tur fin di luna mester baha pa evitá ku pobresa ta presentá. Hende ku no por traha pa motibu di un defisiensia, nos ke pa yuda nan ku un supsidio. E proseso ta kanando huntu ku e parti di akohida pa mucha, pa yuda esnan den nesesidat. Un persona ku no ta traha ta importante pa su yu tin bon guia i tin kuminda tur dia. Ta trata pa bai baha gastu asina e suidadano su kosnan di paga mensual ta abou i nan por sobra sèn. Tambe e parti di salario mínimo. Mas ku 90 porshento di komunidat ta gana mas ku salario mínimo. Loke ta hopi bon. Di otro banda mester wak bon pa no hisa e salario mínimo hopi haltu, i pone ku e doño di trabou no por kontinuá ku su negoshi. Nos ke huntu drecha e bida di e boneriano hasié mihó. Tokante ‘Bestuursakkoord’ mi ta mira ku tin un kos positivo, unda ta bai baha gastu di hür i mas loke ta bai yuda pa tur hende por sobrebibí stabil. Ta bisto ku e loke e hende mester paga ta haltu, pues nan por paga i keda stabil si e gastunan ta mas abou. Esei ta loke nos ta trahando duru huntu ku gobièrnu di Boneiru pa logr’é. Mi ta kontentu na Boneiru, kon habri e hende ta pa papia ekspresá nan prekupashon. No tene bèrguensa i ekspresá si bo ta pasa den momentunan fastioso pa nos huntu yudabo, ”sekretario di estado van Ark a menshoná.
Diputado Nina den Heyer kende tabata huntu ku sekretario di estado van Ark, a sigui papia.
“Mi tabata na Hulanda resientemente i a atendé diferente tópiko entre otro pa nos studiantenan. Awor na Boneiru e dianan aki nos a papia ku e sekretario di estado van Ark tokante nos grandinan, kendenan no tin sufisiente kuminda i nan no por sali kas i mas. Nos huntu ku van Ark ta riba mes un liña pa asina yega na solushon pa e diferente situashon riba e isla. Van Ark a sinta ku diferente grupo i kada grupo a papia ku van Ark e mes un situashon ku ta rekerí atenshon. Nos tin sigur ku e sekretario di estado tin atenshon i e ta bai yuda nos. E parti akohida pa mucha denter di poko ta bai bin kambio pa mehorashon. Nos ta kere e spit ku e tin, pa 2020 e akohida pa mucha ta bin un kambio pa alivio. E parti di preis di awa i elektrisidat, no ta den man di van Ark, sinembargo e ta bai pone preshon riba esnan konserní pa yega na bahamentu di gastu, loke ta duna speransa ku kos ta bai drech’é pronto. Pa loke ta trata salario mínimo e no ta sufisiente. Mester atendé pa wak kua medida por tuma. Meskos ta konta pa Saba i Sint Eustatius. Nos ta traha duru pa trese alivio pa pueblo. NO pèrdè speransa i aserka nos si bo tin kualke kos ku por kontribuí pa nos mehorá e situashon,”diputado den Heyer a konta Radio Live 99.9 FM awe mainta.


text:
Pa un mucha por crece sano, E mester sinta menos y hunga mas.
Pa un mucha por crece sano, E mester sinta menos y hunga mas.
(Parti 2)
ORANJESTAD, Aruba –17 september 2019: “Mehora actividad fisico, reduci tempo no activo y garantisa bon calidad di drumimento den muchanan chikito, lo mehora nan salud fisico, salud mental, nan bienestar y lo yuda na preveni obesidad infantil y malesanan asocia mas dilanti den bida”, dr. Fiona Bull hefe di programa di vigilancia y poblacion basa riba prevencion di malesanan no contagioso di WHO, ta bisa.
Incumplimento cu e recomendacionnan actual di actividadnan fisico, ta responsabel pa mas di 5 miyon morto mundialmente cada aña den tur edad. Actualmente, mas di 23% di adulto y 80% di hoben no ta suficientemente activo fisicamente. Actividadnan fisico saludabel y bon patronchi di drumimento cu cuminsa tempran den bida, ta yuda forma bon custumbernan durante infancia, hubentud y edad adulto.
Mucha (1 pa 2 aña) mester:
Pasa minimo 180 minuut pa dia haciendo un variedad di actividadnan fisico di cualkier intensidad, actividadnan cu ta rekeri hopi y menos movecion. Mas ta miho.
No mester pa mas cu 1 ora keda sinta e mesun caminda of keda sinta den un ‘stroller’, ‘highchair’, ‘carseat’. ‘Screen-time’ no ta wordo recomenda. Ora cu ta momento pa relaha ta wordo conseha pa lesa, conta storia y canta cu e baby. Pa muchanan di 1 aña no ta recomendabel pa tin ‘screen-time’ manera television, tablet, telefon of computer. Pa mucha di 2 aña, e ‘screen-time’ no mester ta mas cu 1 ora, menos ta miho. Ora cu ta momento pa relaha ta wordo conseha pa lesa, conta storia y canta cu e baby.
Un mucha entre 1 cu 2 aña mester por lo menos 11 pa 14 ora di bon soño, incluso siesta.
Door di aplica e recomendacionnan duna, durante e prome 5 añanan di bida di un mucha lo contribui na e desaroyo motorico, cognitivo y na salud di e muchanan pa bida largo.


text:
Nos balornan
Vishon
Kontribuí na kuido di pashènt ku spesialistanan dediká ku ta hasi análisisnan di laboratorio inovativo i di kalidat inigualabel. ADC ta traha pa keda e lider regional indiskutí riba tereno di análisis di laboratorio, suministro di informashon, programanan di entrenamentu i dunamentu di servisio.
Mishon
Keda e laboratorio di referensia ku mas outoridat nashonal i regional. Keda destaká a base di ekspertisio superior, análisis di kalidat haltu i ku ta konfiabel, servisio ekselente i konsehonan útil.
Balornan esensial
- Kalidat
- Integridat
- Inovashon
- Kolaborashon
- Konfiabilidat
- Enfoke riba kliente
- Rèspèt
Tareanan prinsipal
Komo laboratorio nashonal, ADC tin djesun tarea prinsipal. Esakinan ta repartí entre prosesonan primario i sekundario (ku ta sostené i fasilitá e prosesonan primario).


text:
Oranjestad-For di aña 2009 ta partido AVP a haci tur esfuerso pa bolbe habri e refeneria. Esey a logra tambe despues di hopi deliberacion cu e compania Valero na 2010. Ta di lamenta masha masha hopi cu e refeneria a bolbe sera n 2012 pa motibo cu e no por a competi mas cu otro refenerianan moderno y cu ta produci mas barata. For di e dia ey na 2012 tanto gobierno di AVP como miembronan di parlamento di AVP, a busca tur forma pa bolbe habri e refeneria. A biaha bay Venezuela, Brazil, Mexico, Colombia, Merca, Trinidad y a ricibi un cantidad di compania cu a bisa di ta interesa. E compania PETROCHINA tabata uno serio, pero cu na final tambe no por a yega un acuerdo. Rene Herde: “Si tin un compania cu kier inverti y opera e refeneria pa largo tempo, sigur e ta bon bini. Awor mas cu nunca nos kier e actividad economico importante aki. Pero si no ta trata di un compania serio, anto Aruba no por core riesgo di un “cara abou” atrobe. Si no por haya un compania serio, anto ta miho pa sigui cu e plannan pa habri otro industria y otro actividadnan economico nobo riba e tereno di e refeneria. Aruba no por sigui warda y perde oportunidadnan nobo. Esey lo ta irresponsabel.” Asina Rene Herde a bisa.
COMPANIA SERIO
Ora papia di un compania serio mester splica ta kico kier men. Den e debate den parlamento siman pasa e lider di fraccion di AVP a exigi di partidonan di oposicion pa bisa kico nan ta exigi di un compania cu kier habri y opera e refeneria. Pa tur hende su sorpresa niun di e dos partidonan, ni MEP ni PDR a bisa kico lo exigi di un compania nobo. Esaki ta masha masha peligroso, pasobra e ta nifica cu nan ta dispuesto pa accepta cualkier compania cu bisa cu nan por opera e refeneria, pa kisas aki algun luna bolbe dal porta sera y laga Aruba cu e consecuencianan. Ta netamente esaki ta loke e fraccion di AVP kier evita! Pa fraccion di AVP un compania serio lo mester tin hopi experiencia den operacion di refeneria. E mester tin experticio, azeta crudo pa hopi aña y hopi placa (= biyonnan di dollar) pa inverti y keda inverti den e plantanan di e refeneria. Un compania mester sigura cu e tin un fluho constante di crudo pa refina. Un otro temor ta cu tin hopi compania cu djies kier e waf y e tankinan pa haci “transshipment”. Nan no ta interesa den e refeneria mes. Si ta esey ta e caso, anto Aruba mes lo por haci esey. Nos tin suficiente hende cu experiencia pa haci esey.
DIALUNA
Dialuna mainta lo tin e reunion yama door di sr. Bikker di PDR riba e tema aki. Den e reunion aki lo bay scucha sugerencianan di sr. English cu a yega di traha na Aruba y un compania cu ta bisa di por opera e refeneria. Parlamento lo scucha nan y envestiga si nan ta cuadra cu e exigencianan di un compania serio. Pasobra nos kier un refeneria serio y pa hopi aña. Pero nos no kier pa ningun hende bin “dal nos un para” y laga nos cu tur mal consecuencia. Esnan cu coopera cu algo asina lo wordo teni responsabel pa esaki tambe!


text:
ORANJESTAD – Ya for di diasabra anochi 18 di juni, e prome reunion riba nivel di Gobierno di paisnan den Reino y Secretario di Estado Alexandra Van Huffelen a tuma luga, despues cu apenas algun ora prome diasabra mes e mandatario Hulandes a yega for di Bonaire. E prome reunion aki tawata entre Aruba y Hulanda. Pa Aruba tawata presente Prome Minister Evelyn Wever-Croes y Minister Xiomara Maduro y pa Hulanda Secretario di Estado Van Huffelen y e respetivo delegacionnan.
E punto di agenda tawata temanan financiero. Entre otro Presupuesto 2022 y Rijkswet Aruba Financieel Toezicht, (RAFT). Riba RAFT a delibera extensamente y Aruba a accentua e preocupacionnan cu tin y Hulanda tambe a trece dilanti nan puntonan. A haci palabracionnan concreto di e siguiente pasonan cu lo tuma riba RAFT, aunke e palabracionan no ta conoci pa noticiacla.com (ainda).
Diadomingo anochi, e di dos reunion lo mester a tuma luga hunto cu Premier di Corsou Gilmar Pisas y Premier di Sint Maaten Silveria Jacobs. Presente tambe lo ta Vice Premier di Corsou Ruthmilda Larmonie-Cecilia y Minister di Finansas di Sint Maarten Ardwell Irion y demas delegacionnan. Dialuna lo continua cu e reunionnan henter dia.
E puntonan di agenda ta e recorte di salario di 12,6 %. E topico aki, a bin riba agenda na ultimo momento riba peticion di Corsou y Sint Maarten cu ta den situacionnan poco diferente cu di Aruba. Pa Aruba esaki ta hopi importante pasobra Secretario di Estado Van Huffelen lo pone e punto aki riba agenda di e Conseho di Minister di Reino diabierna awo pa asina Aruba por cumpli cu e condicionnan y por paga e 5% cu Gobierno kier paga na juli. COHO tambe ta riba agenda como tambe e futuro relacionnan den Reino.
ORANJESTAD – Parlamentario pa partido Raiz, Misha Raymond a informa diabierna cu e ta apoya matrimonio di mesun sexo y cu e ta cofirmante hunto cu parlamentario Miguel Mansur di un ley di niciativa pa haci esaki un realidad. Segun Raymond, Cu fin di juni ta yega na clausura di luna di orguyo, Plataforma Raiz kier manda un palabra di elogio na miembronan Parlamentario Misha Raymond y Minister Geoffrey Wever trahando pa un sociedad inclusivo. E hecho cu un parlamentario di partido di coalicion ta co-firmante ta interesante mirando e posicion di e partner di coalicion MEP, cu a mustra den pasado caba cu nan no ta cla pa un ley manera cu esaki a keda proponi aworaki. Hasta den partido di oposicion actual AVP tabatin resistencia tempo cu e partido tabata na mando algun tempo atras.
ORANJESTAD - Prome minister Wever-Croes diahuebs mes a contesta Simar nan carta, cu e meta pa contra aresta nan (di Simar) carta. Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa. Prome Minister a contesta e carta mesora indicando tambe cu e ta considera cu ta importante pa contra-aresta esakinan inmediatamente.
ORANJESTAD – ‘Gobierno a wordo desagradablemente sorprendi, pa e anuncio di WEB awe mainta, sin cu a haya aprobacion di gobierno, mientras nos ta na mesa cu WEB y Elmar riba e tema aki” tabata e prome reaccion di prome minister Evelyn Wever riba e anuncio di aumento di tarifa di awa diahuebs mainta. WEB den un comunicado a anuncia diahuebs mainta cu e tarifa di awa lo conoce un aumento entrante 1 di juli 2022, esta diabierna awor. Esaki a gara hopi hende di sorpresa y awor, -segun e prome mandatario -, e propio gobierno tambe.
ORANJESTAD – Aunke cu e situacion di tempo no ta mustra mes pisa cu a premira, gobierno ta mantene e Shelter in Place toch pa awe diaranson atardi 6pm, te cu diahuebs mainta 6am. Loke si a dicidi diferente, ta cu ta definitivo cu no ta prolonga e Shelter in Place y ta pone cu Aruba por ‘bolbe’ na normalidad atrobe entrante diahuebs mainta. Esaki ta conta sigur pa comercio primordialmente. Asina prome minister Evelyn Wever Croes a bisa diaranson atardi 5’or durante un conferencia di prensa actualisa riba e tema di mal tempo. A duna un splicacion di e situacion di tempo y ta mustra cu ta solamente awacero y poco strena cu lamper lo haya y cu pa 10’or awe nochi caba, e pior lo mester a pasa.
ORANJESTAD – Entrante 12 di diaranson merdia, Aruba ta bou di codigo cora, cu ta e codigo maximo den caso di emergencia pa Aruba. Y den cuadro di e yegada di e mal tempo, posibel tormenta tropical, esaki tabata necesario. Asina prome minister Evelyn Wever a informa durante un conferencia di prensa extraordinario diaranson mainta.
ORANJESTAD – Diamars un mayoria den Parlamento a aproba e ley Normering Topinkomens, osea e asina yama Wever-Croes norm. Esaki a sosode cu votonan di partidonan di coalicion MEP y RAIZ y di e partido di oposicion Accion21. Esaki ta nifica cu Aruba oficialmente ta cumpli cu un condicion mas pa asina gobierno por duna 5% di salario bek na su trahadonan entrante luna di juli 2022. E ley ta regula e maximo cu un hefe di un compania semi gubernamental of gubernamental por gana, y esaki no por surpasa e 130% di e salario di un minister of prome minister. Ta premira si awor, cu algun compania lo por hiba gobierno Corte, debi cu nan tin contractonan pa e salario cu nan ta trahando pe actualmente. Algo cu gobierno ta na altura di dje. “


text:
ORANJESTAD – Diamars mainta, na Universidad di Aruba a tuma luga un conferencia organisa pa Gobierno di Aruba hunto cu Universidad di Aruba. Durante e conferencia a lansa e ‘Aruba National Gender Policy’. E titulo di e conferencia ‘Strong Women Choose to Challenge’, ta representa y reconoce cu nos tur ta hende muhe fuerte, y cu nos tur mester scoge pa para pa igualdad di genero. Na e ocasion, e prome documento di e ‘Aruba National Gender Policy’ a wordo entrega na Secretario di Estado Alexandra van Huffelen.
Durante di e conferencia ‘Strong Women Choose to Challenge’ diferente hende muhe cu a subi e trapi y kibra e ‘glass ceiling’a comparti nan storia. E storianan aki sigur ta inspiracion pa otronan. Na e ocasion, Prome Minister Evelyn Wever – Croes, a expresa cu e ta sumamente esencial pa lidernan femenino sinta na mesanan caminda cu por duna opinion, y pa e opinionnan aki wordo scucha y balora.
Prome Minister, den su discurso a expresa cu hende muhe ta sinti y sa miho kico ta necesidadnan di hende muhe y muchanan. E pandemia di COVID-19 y desaroyonan internacional a mustra con lihe mundo por cambia y con importante e ta pa crea economianan y sociedadnan fuerte. Remarcabel ta cu hende muhe y muchanan ta entre esunnan cu a pasa mas duro durante di pandemia. P’esey, den e plan di recuperacion, ta pone atencion extra na e posicion di e grupo aki pa no risca perde tur locual generacionnan prome a logra.
Premier Wever – Croes como e prome Prome Minister femenino di pais Aruba, a expresa di ta hopi orguyoso di e logro aki. Alabes a enfatisa cu no lo kier ta e ultimo y ta consciente cu pa realisa esaki trabounan mester wordo haci. “Ta mi deseo y speransa cu e ‘Aruba National Gender Policy’ lo yuda promove nos tur pa cera e espacio (‘gap’), y empodera mucha muhenan y hende muhenan pa promove igualdad di genero.”
E Aruba Gender Policy tin un ‘framework’ pa monitor y evalua e proceso di implementacion, pa logra e meta mas efectivamente. “Mi ta haci apelacion na lidernan femenino pa ta e cambio, y pa tuma accion pa reta e prehuicionan existente. Ban nos tur traha hunto pa bay dilanti y crea un Aruba mas fuerte y resiliente”, Prome Minister a enfatisa.
Aruba awor tin su prome ‘Gender Policy’ pa un desaroyo mas husto y sostenibel. Siguientemente, e documento lo wordo presenta na Parlamento di Aruba y e lo wordo publica riba website di Gobierno.


text:
International
Segun fiskal na Virginia: Kasá di “Chapo” Guzmán por haña kastigu di bida largu
VIRGINIA – Wes Robin Meriweather di korte federal pa Distrito di Columbia durante su promé oudiensia riba e kaso kontra Coronel Aispuro a ninga petishon di e abogado ku ta defendé un fiansa pa libertat kondishonal pa e kasa di Joaquín “el Chapo” Guzmán.
This content is exclusive for members
Register or login to unlock this article
International
Funshonarionan merikano a biaha pa Venezuela pa sigi ku diálogo ku e régimen di Maduro
WASHINGTON – Alto funshonarionan di gobiernu merikano a biaha diskretamente pa Caracas den un intento di rekonstruí relashonnan komersial bek ku PDVSA.
Tabata di spera ku gobiernu merikano ta bai hañe lomba kontra muraya na dado momentu ku Rusia a stòp di entrega gas i petrolio na paisnan den Union Europeo.
E presensia di e delegashon merikano a keda konfirmá pa e propio Nicolás Maduro i Jorge Rodríguez presidente di Asamblea Nacional chavista.
Nicolas Maduro a bisa ku nan ta dispuesto pa negoshá ku gobiernu merikano basta nan kuminsá kita tur e sanshonnan ku tin e pais sui ekonomia stanka.
James Story embahador merikano for di Colombia a indika ku tin e posibilidat ku pronto PDVSA lo bai kuminsá eksportá petrolero pa Texas.
E plan ta pa laga delaster un di direktor nan di Citgo lider i ku nan por regresá merika bek mas lihé ku ta posibel.
Gobiernu merikano renová lisensia pa tur empresa petrolero merikano inkluyendo Chevron por sigi ópera na Venezuela.
International
Ghislaine Maxwell a keda kondena na 20 aña di kastigu di prizon pa tráfiko seksual
NEW YORK – Ghislaine Maxwell ku un tempu tabata forma parti di miembro di altá sosiedat na Inglatera i Merka a keda kondena ayera na 20 aña di kastigu di prizon.
Wes Alison Nathan ku atendé ku e kaso aki a indika ku ela tende fiskalnan ku a pidi 20 aña di kastigu di prizon pa Ghislaine Maxwell no solamente pa lokual ela hasi pa su amigu Jeffery Epstein sino pa e trastorná ku ela laga e víktimanan atras kuné.
Ghislaine Maxwell tabata rekluta adolesentenan pa drumi ku hòmbernan ku plaka mayor di edat pa asina e keda bon mira den sosiedat di e supuesto intokabelnan aki.
Wes Alison Nathan a tende testimonio di un di e víktimanan ku a keda rekluta pa Ghislaine Maxwell na momentu ku e tabatin apénas 14 aña di edat.
Cristian Everdell ku ta abogado ku a defendé Ghislaine Maxwell a bisa ku su kliente no ta forma un peliger pa ningun hende i ku lo bai apelá e kaso aki den Korte Supremo.
Wes Alison Nathan a dikta tambe ku Ghislaine Maxwell lo tin ku bai paga un but di $750.000 tambe ku lo keda repartí entre tur su víktimanan.
International
Putin a atvertí ku lo bai tin un di tres Gera Mundial si nan ataka Crimea
MOSKU – Vladimir Putin presidente di Rusia a sigurá ku kualkier atake ku Merka i miembronan di OTAN mester hasi riba Crimea lo por keda garantisá ku lo bai tin un di tres gera mundial.
Volodímir Zelenski ta para firme ku Crimea ta pertenesé na Ukrania miéntras ku Vladimir Putin tambe a indika ku e península semper tabata di Rusia.
Vladimir Putin ta di opinion ku elo no tin ningun problema ku si Suesia i Finlandia kier forma parti di OTAN pero den kaso di Ukrania si esaki lo bai bira un problema serio.
Rusia a kuminsá sinti efektonan di sanshonnan finansiero ku Merka i paisnan miembronan di Union Europeo ta implementando kontra su pais.
Esaki ta pone ku Vladimir Putin ta birando hostil i ta menasa pa kuminsá ku un di tres gera mundial.
Daily Nobo
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Defensa a sostené outoridatnan lokal durante ku tormenta tabata pasando Aruba i Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Defensa a sostené outoridatnan lokal durante ku tormenta tabata pasando Aruba i Kòrsou
Barcelona no ta entrega: Bayern ta pidi 60.000.000 pa “Lewa”…
Tur kaminda tin skarsedat di personal: Na unda tur trahadó di Hulanda a keda ?
Marc Overmars a kita “Pèrla” di Bayern Munich…
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Ghislaine Maxwell a keda kondena na 20 aña di kastigu di prizon pa tráfiko seksual
Trending
-
Deporte12 hours ago
Barcelona no ta entrega: Bayern ta pidi 60.000.000 pa “Lewa”…
-
Lokal10 hours ago
Tur kaminda tin skarsedat di personal: Na unda tur trahadó di Hulanda a keda ?
-
Deporte12 hours ago
Marc Overmars a kita “Pèrla” di Bayern Munich…
-
Deporte12 hours ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
International12 hours ago
Ghislaine Maxwell a keda kondena na 20 aña di kastigu di prizon pa tráfiko seksual
-
Deporte12 hours ago
New Castle United a logra atkerí Sven Botman
-
Lokal10 hours ago
Defensa a sostené outoridatnan lokal durante ku tormenta tabata pasando Aruba i Kòrsou
-
International12 hours ago
Putin a atvertí ku lo bai tin un di tres Gera Mundial si nan ataka Crimea


text:
MERKA.- Den luna di ougùstùs 2019 el a risibí kastigu kondishonal, esaki debí na un bringamentu ku tabatin riba kaya na Stockholm, Suesia.
E rapper, A$AP Rocky a anunsiá awor ku dia 11 di desèmber próksimo lo e ta bèk na Suesia despues ku den pasado resien el a indiká ku nunka mas lo e bishitá e pais.
A$AP Rocky, kende su nòmber ta Rakim Mayers, lo presentá pa e kompania ‘Live Nation’ na Suesia, esaki despues di a risibí sosten masha grandi mes di su fanátikonan na e pais.
Durante tratamentu di e kaso A$AP Rocky a indiká ku e no a kometé maltrato, pero ku el a defendé su mes kontra di e atakenan i ku e tabata purbando pa evitá un konfrontashon ku dos hòmber ku tabata persiguí su grupo.
A$AP Rocky ta regresá Suesia pa un presentashon
MERKA.- Den luna di ougùstùs 2019 el a risibí kastigu kondishonal, esaki debí na un bringamentu ku tabatin riba kaya na Stockholm, Suesia.


text:
Aruba
El a dal truck di 2.8 miyon: A suspende Mario Giel na Brandweer
Awe diabierna e comandante interino di Cuerpo di Bombero di Aruba, esta ex-polis Emiliano Geerman, a anuncia na su personal cu a suspende e bombero Mario Giel for di su funcion. Pa un tempo di un maximo di seis siman, e no mag drenta ningun edificio di Cuerpo di Bombero debi cu a inicia un investigacion disciplinario contra dje.
Algun dia pasa, pa un motibo of otro, Giel a bay reverse e crash tank na e kazerne di Brandweer na aeropuerto y a dal e den un kolom. E sla a causa daño na e truck relativamente nobo, cu costa alrededor di 2.8 miyon florin. Claro cu no tin seguro pa e trucknan asina aki y ta gobierno mes lo tin cu paga pa drecha e daño. Parce cu mando di Cuerpo di Bombero ta sospecha cu probablemente Giel lo a bin traha betra. Riba su mes, esey ta un acto masha peligroso ora ta traha na aeropuerto, pa cual kier investiga awor.
Di otro banda, bomberonan no a keda contento cu e decision di e comandante interino, pasobra ta sinti cu mas bien esaki ta un persecucion inhusto. Ta menasa di pone trabou abou si no elimina e decision cu e comandante a tuma den nomber di Minister Rocco Tjon, cu ta esun politicamente responsabel pa maneho di Cuerpo di Bombero di Aruba. E reunion ta andando awor na Kazerne Oscar, situa den cura di aeropuerto. Den caso cu no yega na un acuerdo, e trahadonan ta bisa di lo bandona trabou den un accion pa un tempo indefini.
Remarcabel ta cu e sindicato SINBA cu ta representa e bomberonan mes no ta presente. Por lo menos e presidente a confirma cu e ta na hospital atendiendo su mama, cu ta sufri un kebrante di salud. Pero asina mes e miembronan y bomberonan general no kier tende di warda y a exigi un reunion cu caracter di urgencia awe tardi na kazerne, sino lo forsa pa cera aeropuerto, te ora baha e tension laboral na pi’i trabou.


text:
Digicel kontentu di por kontribuí na realisashon di fakansi plan 2017 Muchanan mester disfrutá di nan fakansi
Digicel kontentu di por kontribuí na realisashon di fakansi plan 2017 Muchanan mester disfrutá di nan fakansi
WILLEMSTAD: Ta temporada di fakansi i muchanan mester por disfrutá debidamente. E aña aki Digicel ta kontentu di por yuda na realisashon di 2 fakansi plan, ta trata di Edumix Curacao i Supreme Event Management. “Nos ta kere firmemente ku un mucha por siña miéntras e ta dibertí durante su temporada di fakansi. E biaha aki nos a kontribuí ku 2 fakansi plan i nos ta spera ku tur mucha i hóben disfrutá inmensamente. No ta tur mayor por paga un fakansi plan i ta p’esei nos ta apresiá e aserkamentu di direktiva pa duna un sosten. Nos ke deseá e lidernan hopi éksito i alabes un dushi temporada di fakansi na tur mucha”, esaki di akuerdo ku Jorge Cuartas di departamentu di merkadeo pa Digicel Kòrsou.
Edumix ta un organisashon ku tin komo meta pa desaroyá e hóben su kreatividat i esaki nan ta hasi via di programanan deportivo i kultural. E plan vakashonal 2017 di Edumix ta dura 4 siman i e hóbennan ta partisipá den diferente aktividat manera speurtocht, tambe lo organisá un dia deportivo, tayer tokante músika i lo bishitá diferente atrakshon turístiko rònt Kòrsou. E hóbennan ku lo partisipá den e plan di fakansi di Supreme Event Management lo ta aktivo henter siman. Nan lo bai entre otro eskurshon na Gròt di Hato, bishitá na Ostrich Farm i Seaquarium, tambe lo siña traha cup-cake i muchu mas.


text:
Noticia - Noticia
32 Noticianan
Surti segun: Fecha / Relevancia
Derecho di voto pa e islanan Hulandes den Caribe, pa nan scoge Eerste Kamer
E derecho di voto pa habitantenan di Bonaire, Sint Eustatius y Saba (islanan Hulandes den Caribe) por vota pa scoge Eerste Kamer, ...
Gijs Baars, hefe nobo di Representacion di Hulanda na Oranjestad
Dia 1 di augustus proximo Gijs Baars lo ta e hefe nobo di e establecimiento di Representacion di Hulanda na Oranjestad y alavez ...
Supervision financiero Corsou y Sint Maarten ta keda na vigor
E obligacionnan cu ta surgi for di e Ley di Reino di Supervision Financiero Corsou y Sint Maarten (Rft) tocante finansa publico ...
Sint Maarten mester pone su presupeusto na ordo
Conseho di Minister di Reino a dicidi pa duna Sint Maarten un indicacion pa pone presupuesto 2015 y e calculacionnan di mas aña ...
Declaracion di Sint Maarten y Hulanda pa fortificacion di mantencion di ley
Conhuntamente Sint Maarten y Hulanda ta atende fortificacion di mantencion di ley na Sint Maarten. Esaki ta loke ministernan ...
Caminda maritime rapido pa Aruba, Corsou y Bonaire un paso mas cerca
Hulanda ta duna sosten na e iniciativa pa desaroyo di un conexion diario rapido di barco entre e tres islanan: Aruba, Corsou y ...
Koenders: Hunto cu paisnan Caribense duna contenido na relacionnan exterior
“Como minister di Relacionnan Exterior pa henter Reino, ami ta sostene e interesnan di tur pais di Reino. Hunto nos ta duna ...
Acuerdo riba problematica di integridad Sint Maarten
Sint Maarten y Hulanda a yega na un acuerdo riba e problematica di integridad na Sint Maarten: e isla ta haya un camara ...
Hulanda y Aruba ta yega na un acuerdo
Diasabra cu a pasa gobierno di Hulanda y Aruba a yega na un acuerdo encuanto supervision financiero independiente, pa garantisa ...
Nombramento di comision di evaluacion ley estatel di supervision financiero
Conseho di Minister di Reino, riba proposicion di Minister Plasterk di Asuntonan Interno y Relacionnan di Reino, a bay di acuerdo ...


text:
Kolaborashon entre BBT i Curoil pa un terminal di almasenahe di kombustibel moderno pa Boneiru
Kralendijk, 13 di yüni 2022 – Bonaire Brandstof Terminals BV (BBT) i Curoil ta bai traha huntu pa desaroyá i realisá un terminal nobo pa kombustibel, ku lo bini pegá ku Aeropuerto Internashonal di Boneiru. Riba e fecha di 13 di yüni, e direktornan di e dos kopanianan a firma un akuerdo di kolaborashon. E terminal nobo lo ta operativo no mas lat ku aña 2025.
Na e “Airport Terminal” nobo, lo deskargá i almasená tur kombustiber pa Boneiru na un manera seif. E terminal lo kontribuí tambe na salbaguardiá e suministro konfiabel di energia pa Boneiru. Den pasado tabatin momentunan di hopi prekupashon pa/ku e kontinuidat di suministro di energia, kual a kondusí na nasementu di e kompania BBT, ku partisipashon di gobièrno di Hulanda komo úniko akshonista. BBT ta responsabel pa desaroyá i finansiá e proyekto aki. Curoil lo ta responsabel pa e operashon i mantenshon di e terminal di kombustibel, tambe pa kompra i distribushon di kombustibel.
Sostenibilidat na Boneiru
Apesar ku kombershon pa un sistema energétiko sostenibel na Boneiro tin e prioridat di mas haltu, por lo pronto uso di kombustibel fosil lo keda nesesario den e totalidat energétiko. Esaki lo ta pa entre-otro tráfiko aerio i tambe riba momentunan ku tin tiki bientu. Aktualmente produkshon di koriente ta dependé pa gran parti di kombustibel fosil, komo ku na Boneiru mas-o-menos 30% di e koriente ta ser produsí ku sistemanan sostenibel (bientu i solo). Ta ferwagt ku e parti energétiko sostenibel to krese pronto. Ya kaba tin algun partido ku ta traha duru riba esaki, entre otro BBT.
Un terminal parew i seif
Konsiderando e ambishon pa den futuro serkano e suministro di koriente na Boneiru lo ta kompletamente bèrdè, esta sostenibel, uso di kombustibel fosil lo redusí. Pa e motibu aki e diseño di e terminal nobo lo ta modesto, di un tamaño relativamente chikitu. Den e sentido aki no por kompará e terminal nobo ku e terminal di BOPEC, na e parti Nort di Boneiru. Sinembargo, ku e “Airport Terminal” lo salbaguardiá e almasenahe di un inventario stratégiko sufisiente di gasolin, diesel, kombustibel pa avion i fuel. Lo no konstruí un pier nobo, komo ku lo hasi uso di e fasilidat eksistente pa mara i deskargá barku.
Pa pregunta por tuma kontakto ku Direktor di Proyekto, Marcelino de Lannoy via info@bbtbonaire.com.
Wij gebruiken cookies om onze website en onze service te optimaliseren.
Functioneel
Always active
The technical storage or access is strictly necessary for the legitimate purpose of enabling the use of a specific service explicitly requested by the subscriber or user, or for the sole purpose of carrying out the transmission of a communication over an electronic communications network.
Voorkeuren
The technical storage or access is necessary for the legitimate purpose of storing preferences that are not requested by the subscriber or user.
Statistieken
The technical storage or access that is used exclusively for statistical purposes.The technical storage or access that is used exclusively for anonymous statistical purposes. Without a subpoena, voluntary compliance on the part of your Internet Service Provider, or additional records from a third party, information stored or retrieved for this purpose alone cannot usually be used to identify you.
Marketing
The technical storage or access is required to create user profiles to send advertising, or to track the user on a website or across several websites for similar marketing purposes.


text:
Den Haag –Na aña 2006 Gobierno di MEP a bin cu un concepto pa un Plan di Desaroyo Territorial/Ruimtelijke Ontwikkelingsplan (ROP) pa Aruba. E ROP aki a keda introduci oficialmente via decreto nacional dia 7 di mei 2009.
Un ROP ta di hopi importancia pa un pais por desaroya den un forma structura, cu metanan specifico pa futuro segun e necesidadnan di nos sociedad. Por ehempel, ora un pesona ta desea di construi un cas of un edificio pa un negoshi na Aruba, e por semper consulta cu e normanan legal y destino pa cu e tereno en cuestion segun esaki ta prescribi den e ROP. Dus e ROP ta reparti y duna un bista di e diferente zonanan segun e desaroyo desea pa gobierno den consulta cu diferente instancianan.
Na e momento aki gobierno ta den e proceso pa revisa e ROP, den un ROPV. Pa cu esaki gobierno, cu intermediacion di Arubahuis, a contracta e compania experto Rho Adviseurs BV pa e proyecto aki. Relaciona cu esaki recientemente Rho Adviseurs BV tabata tin un follow-up meeting na Arubahuis pa duna un feedback di nan promer reunionnan na Aruba e aña aki. Den e reunion na Arubahuis tabata presente Minister Plenipotenciario Guillfred Besaril kende a enfatisa e importancia pa tur gobierno tene nan mes na normanan vinculante di un ROPV y cierto areanan specifico pa desaroyo turistico. Tambe Eddy Paris, Representante di Aruba na Union Europeo, a propone pa incorpora e normanan di sostenebilidad segun prescribi pa Nacionnan Uni. Roy Hart kende ta dirigi e departamento di Adquisicion Economico na Arubahuis tambe a reitera e necesidad pa inclui areanan specifico pa desaroyo econonmico pa loke ta trata por ehempel agricultura, energia sostenible, etc.
Arubahuis ta keda hopi activo den su rol di representa Aruba na Europa pa progreso di nos economia y a gradici tambe Sr. Jur van der Velden y Sr. Rob Schram di Rho Adviseur B.V. pa nan asistencia pa revisa e ROP.


text: Diabierna mainta a drenta informe di un caso di ladronicia for di e container di klap na Tarabana, mesora a dirigi patruya na e sitio. Na yegada di e patruya a bin compronde cu desconocidonan a forza porta di e container cu tabata yena cu e pagaranan y nan a bay cu por lo menos 8 pagara di 1 miyon, mey miyon, 300 mil y tambe 200 mil tiro. E ladronnan tabata bezig horta esakinan den oranan di madruga y tabata lastra esakinan cu garoshi hiba nan banda pazuid riba e sero. Polis tin e caso bao investigacion.


text:
Durante un conferencia di prensa, minister di husticia, sr. Andin Bikker ta menciona puntonan cu lo bin pa Aruba, manera e protocol pa reinforsa frontera di Aruba. E mandatario a bisa cu a yega un acuerdo cu Hulanda conhuntamente cu minister Xiomara Maduro en cuadro e ley di kunswacht.
El a bisa cu di parti di reino lo inverti 30.5 miyon euro cu lo bay pa proteccion di frontera y cooperacion pa asina tuma pasa riba tereno di nos frontera, esaki ta encera guarda costa, polis, guarda nos costa y tur otro departamento di concerni cu lo keda inverti den nan.
Di parti minister, e ta bisa cu hopi biaha ta papia di diferente plan pero pa motibo di falta di fondo ‘retonan financiero’ ta pone cu nan no por eherce un plan, mirando cu awo mas cu nunca ta confronta cu retonan financiero, e pakete cu Hulanda a dicidi pa bay di acuerdo cune y por duna contenido.
Di parti di e fondonan cu a pone tambe ta cay ‘diensten di OM’ concerni pa KPA leiding, commissaris, IASA den e protocol cu Hulanda, tambe ta pa trabou di e situacion cu tin cu Venezuela y efectonan pa Aruba.
Un otro punto cu e mandatario a menciona ta e ley cu lo pasa pa parlamento. E ta splica cu e pandemia aki a pone cu cantidad di famia a confronta cu retonan di maneho di debe, famianan cu ta mara na un loonsubsidie of fase, persona cu a perde nan trabou of nan entrada mensual a baha, dus e gastonan ta bira mas.
Persona cu prome cu e pandemia a cumpra cas of auto, mirando cu nan no a pensa cu pandemia lo dal nan economia. “Hopi biaha nos ta haci estudio di entrada di un hogar y gastonan. E buffer ta cu poco reserva financiero di cosnan cu por produci.”
E ta bisa cu e ley di iniciativa ‘schuldssanering’ ta pa persona cu diferente problema pa paga debe. E ta bisa cu ta tarea di gobierno pa atende cu esaki. E ta bisa cu lo tin cu werkschuldssanering, ley den parlamento pa adopta esaki y traha un concepto di dje.
E ley di ‘hulp schuldssanering’ lo yuda e situacion pa maneha persona cu tin demasiado debe y no sa con pa sali di nan situacion. E ley aki a trate y lo pone prioridad mas pronto pa asina lo keda finalisa pa e yega parlamento pa por eherce esaki.
E mandatario ta bisa cu e prome trajecto ta e debe problematico, caminda un mediador y schuldhulpverleners ta bay sostene pa traha un plan habito social pa refinancia e debe pa mas abou, baha e suma of ta anula contract. Nan lo pone e persona bay un caminda unda e huur ta menos of menos gasto.
E di dos trajecto ta e sanering credit, un instituto caminda e persona lo por paga mensual e suma cu por yega na su alcansa pa paga mirando cu e pandemia y por atende cu esey. “Tin instrumento huridico den ley, den e caso cu persona por haci peticion pa minimo 6 luna freeze e periodo pa asina e por hala un rosea financiero pa e por sigui atende cu debe.


text:
Willemstad, 10 di mart, 2022 – Entrante djaluna 14 di mart, Curaçao Medical Center (CMC) ta aktivá un number di WhatsApp pa traha òf kambia sita, petishon pa resultado di tèst, ripití resèpt, òf konfirmá ku hòspital a risibí bo karta di referensia di bo dòkter di kas. E number di WhatsApp (+5999-745-0000) ta pa
konektá solamente ku poliklínika. E opshon aki lo yuda baha e kantidat di yamadanan ku ta drenta pa asina
por atendé tur pashènt na un manera mas efisiente. E opshon pa yama sentral di telefòn papia dirèkt ku un persona ta keda posibel ora yama 745-0000.
Si bo no risibí un kontesta pa bo pregunta mesora via di WhatsApp, un representante di e poliklínika lo tuma kontakto den ménos ku 48 ora. Si ta trata di un emergensia, yama 911 òf ambulans na 912.
Pa último desaroyonan di CMC, sigui página di Facebook di Curaçao Medical Center.


text:
1942
1942 ta un aña komun kuminsando riba un djaweps riba e kalènder gregoriano.
A sosode[editá | editá fuente]
Yanüari
Febrüari
- 11 - Sòldánan merikano ta yega region Karibense pa yuda e sòldánan ingles proteha e islanan.
- 16 - Aruba i Kòrsou ta wordu involukrá den e Di Dos Guera Mundial ora tres supmarino aleman a ataká simultaneamente e refinerianan Lago Oil & Transport Company na San Nicolas i Shell Curaçao na Willemstad.
- 16 – E bapor britániko Oranjestad ta noufragá banda di Aruba. Di e tripulantenan diessinku ta hoga, nuebe ta wordu rescatá.[1]
Mart
- 8 - Hapon, un aliado di Alemani-nazi, ta okupa India oriental hulandes despues ku ehersito real a entrega su mes.
Aprel
- 20 – E wèlga bou di marinero chines na Kòrsou ta eskala den violensia. Ta kai diesinku morto, un suseso ku a bai den historia komo e matansa di aprel.
- 26 – E supmarino aleman, Kriegsmarine U-66, ta torpediá e barku di karga Alcoa Partner i esaki ta senk dilanti kosta di Boneiru resultando den 10 morto.
Mei
Yüni
Yüli
Ougùstùs
Sèptèmber
Oktober
- 22 - Prinsipe Bernhard ta bishita Kòrsou i Aruba te 24 di oktober. E ta e prome miembro di Kas Real ku ta hasi un bishita na Antias Hulandes.
Novèmber
Desèmber
A nase[editá | editá fuente]
Yanüari
Febrüari
Mart
Aprel
Mei
Yüni
- 18 - Paul McCartney, musikó, kantante i kompositor ingles
Yüli
Ougùstùs
Sèptèmber
Oktober
Novèmber
- 20 - Joe Biden, di 46 presidente di Merka.
Desèmber
A fayese[editá | editá fuente]
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Oktober
Novèmber
Desèmber


text:
Parlamentario mr. drs. Richard Arends ta na Hulanda den e dianan aki como delegado special di Parlamento di Aruba pa tratamento di e Ley di Reino den senado Hulandes, esta Eerste Kamer, encuanto e areglo pa resolucion di disputa entre Reino y e Paisnan di Reino.
Na 2019 un delegacion di Parlamento di Aruba a participa den tratamento di e Ley di Reino aki den Tweede Kamer. Prome cu e proceso legislativo a continua den Eerste Kamer, Raad van State a informa Gobierno Hulandes pa reconsidera seriamente e areglo di resolucion di disputa aki. E siman aki e Ley di Reino lo wordo trata finalmente despues di mas cu 10 aña di preparacion.
“Parlamento di Aruba ta keda riba e liña indicando cu e Ley di Reino encuanto areglo resolucion di disputa, manera aproba den Tweede Kamer, ainda no ta cumpli cu acuerdonan haci den IPKO y palabracionnan haci na nivel di gobierno. E amienda ‘Thijssen cs.’ ta institui un seccion nobo den Raad van State caminda, na momento cu tin un disputa riba interpretacion huridico di Statuut of di otro reglanan Constitucional den Reino, e seccion aki lo duna su conseho.”
“No obstante cu Raad van State mes di obhecionan fuerte contra esaki, e desicion final riba e disputa ta keda den toch man di Conseho di Minister di Reino. Akinan ta caminda cu e Ley di Reino pa resolucion di disputa no ta cumpli cu palabracionan hasi: esta cu e conseho duna pa un instancia independiente riba interpretacionan huridico constitucional no ta final ni obligatorio.”
Durante su bishita na Hulanda Parlamentario Richard Arends tabata tin encuentronan cu senadornan di Eerste Kamer, como tambe cu Raad van State y otro coleganan parlamentario di Reino. “Tin tres opcion riba mesa awor: Eerste Kamer por acepta e areglo pa resolucion di disputa manera aproba y nos lo tin un areglo incompleto; of Eerste Kamer por dicidi di no acepta e ley aki manera cu el a wordo presenta y mande bay Tweede Kamer pa e wordo atende di nobo; of Gobernio di Hulanda respresenta pa secretario di estado Knops, por retira e ley por completo,” Sr. Arends a splika.
Parlamentario Sr. Richard Arends ta na Hulanda como delegado special, hunto cu Presidente di Parlamento mr. Ady Thijsen y Sr. Ricardo Croes, y lo hiba palabra durante tratamento di e Ley di Reino den senado Hulandes encuanto e areglo pa resolucion di disputa. E reunion lo tuma lugar den e Sala di Trono di Reino Hulandes, esta Ridderzaal, cu ta fungi como espacio temporario pa reunionan di Eerste Kamer.


text:
Dushi Bake & Cooking Hour
Tokante Curaçao Delights
Kushiná i trahamentu di kos dushi ta un arte ku tur hende por siña. Esaki mes ta e motivashon tras di Curaçao Delights; e úniko plataforma online lokal ku ta instruí bo kon pa prepará un variedat grandi di reseta pa diferente kuminda, bolo i kos di boka dushi.
Bira un profeshonal den kushina dor di sigui kursonan online ku ta speshalisá pa siñá bo e reseta i método di preparashon di e platonan di mas popular na Kòrsou. Kursonan ta den forma di video on demand, ku bo ta siña téknikanan kulinario ku ta kapasitá bo pa por prepará kualke plato riba bo propio tèmpo.
Kursonan resiente
Nos Fundadó
Jeritza Beaumont
Curaçao Delights ta ekspreshon di kurason di su fundador Jeritza Beaumont. Konosí na Kòrsou komo é trahadó di bolo, Jeritza su abilidatnan kulinario ta hopi diverso.
Tur kos a kuminsá na aña 1990, kaminda Jeritza a disidí di laga su trabou na banko, pa asina por siguí ku su pashon den trahamentu di bolo. Den e temporada akí el a dediká su mes na traha bolo, dòrna bolo, pero tambe duna tayer tokante trahamentu di bolo.
Den transkurso di añanan, Jeritza a sigui perfekshoná su abilidat di traha bolo i a bira konosí pa trahamentu di e delisioso bolo pretu. Ku e deseo pa laga mundu kompletu sera konosí ku e bolo pretu di Kòrsou, Jeritza a kuminsá bende kahitanan di bolo pretu, tantu lokal komo internashonal. El a bira asina popular ku el a haña e apodo di “Queen di Bolo Pretu”.
Ku tempu Jeritza a sigui amplia su konosementu den e área di trahamentu di bolo i a bin ta dominá e materia aki pa añanan kaba. A pesar ku el a sigui traha bolo i tambe kushiná, nunka Jeritza a stòp di duna tayer na hendenan ku ta’tin e deseo di siña mas.
Den su afan pa hasi su tayernan mas efektivo i siña aun mas tantu hende, Jeritza a selektá diferente profeshonal den e área kulinario pa forma un tim ku por duna lèsnan di kushiná i trahamentu di kos dushi. Di e forma akí el a krea Curaçao Delights online.
Skohe pa Curaçao Delights
-
Ekspertonan Kulinario
Instruktor di kada kurso ta profeshonalnan ku konosementu i eksperiensia kulinario. Atkerí abilidatnan kulinario nobo for di ekspertonan mes.
-
Kurso Profeshonal
Kursonan simpel i fásil pa komprondé i aplká. Siña téknikanan kulinario manera kon ta sasoná, kòrta karni i bèrdura i tambe dekorashon di plato.
-
Lèsnan Detayá
Kursonan ta kontené resetanan na midí i método di preparashon di kada plato. Resetanan i método di preparashon ta garantisá kalidat altu di kushinamentu.


text:
Ofisinanan di SOAW na WTC ta será pa limiesa
PARTISIPASHON
Ofisinanan di SOAW na WTC ta será pa limiesa
Kasnan di Bario si ta habrí
Willemstad – Ministerio di Desaroyo Sosial, Labor & Bienestar (SOAW) ta partisiá ku mañan i
otromañan, dia 16 i 17 di yüni 2022, tur su ofisinanan situá na World Trade Center (WTC) lo ta será pa
trabounan di limpisa. Kasnan di Bario si ta habrí pa públiko.
Pa pregunta tokante produkto òf servisio di Sektor di Labor òf Sektor di Desaroyo Sosial, por yama
libremente na:
Kas di Bario Punda: (+5999) 724-5251
Pietermaai Mall, Prinsenstraat 86
Kas di Bario Brievengat: (+5999) 724-5252
Kaya John Monsanto z/n
Kas di Bario Otrobanda : (+5999) 724-5253
Breedestraat Otrobanda 171
Kas di Bario Sta. Maria: (+5999) 724-5254
Jan Noorduynweg (pegá ku Pizza Hut)
SOAW ta pisi su diskulpa pa tur eventual inkombinensia.


text:
The content originally appeared on: Diario
ORANJESTAD (AAN): Durante un encuentro ameno sosteni diasabra anochi entre profesionalnan di abogacia na House of Mosaic,
tabatin un presencia cu a resalta. Dama Husticia ta un escultura di 52.5 cm halto, 28.5 cm hancho y 37 cm largo elabora pa e artista local Maritza Erasmus. E tabata e pieza central di arte expone y ofreci durante e anochi y a bira un punto interesante di combersacion.
E inspiracion tras di Dama Husticia, segun Erasmus, ta e diosa Romano cu ta representa husticia y poder. E interpretacion di e escultor Arubiano, mescos cu esun tradicional, ta dicta husticia cu wowo tapa teniendo un balansa na su man robes pa por ta imparcial y sin prehuicio. Sinembargo tin varios aspecto cu ta haci esunnan ki diferente y unico.
Na su man drechi e ta wanta un taki di palo di Kibrahacha pa impone castigo. Su razgonan fisico ta mas comun cu esun di e hende muhe Afrocaribense y su diseño ta basa riba elementonan den nos naturalesa, manera e cabey bulando den nos dushi biento, bisti cu un badpak y sarong cu imagen di nos solo y shoco; y un tiki yen manera algun di nos ta riba e dushi isla aki.
E ta sinta riba un banki fura cu piedra di coral band’i lama y cu su pia den santo cla pa ricibi nos bishitantenan. Na mesun momento e ta firme den su sentido di husticia pa un y tur. Den e scalchinan di e balansa tin un elemento di nos naturalesa y uno di polucion. “Mi no ta pone esakinan fiho, pues mi speranza ta cu nos por yega den un futuro na un balansa den cual ta posibel elimina e polucion den tur sentido; tanto material y di alma y spirito,” e artista a expresa.
E escultura ta basha den fiber resin mescla cu gips. E tin tambe elementonan natural manera palo, piedra di coral y cadena di hero frustia. E artista a conserva e color natural brons di e patina, mientras cu paña y otro ta pinta cu pinta huña y acrilic verf.
E ta un piesa unico den su genero di cual no ta existi ningun copia. E echo cu traha cu combinacion di diferente material genuino di naturaleza manera piedra, palo y metal frustro, ta hacie unico.
Erasmus ta splica cu, den su simbolismo, e Dama Husticia ta accentua e caracteristica esencial di imparcialidad cu ta forma parti di e profesion di abogado. “Den e tempo di duda cu ta reina na Aruba y den su estado di derecho, e por ta un inspiracion.” Un pabien na Maritza Erasmus cu un otro gran obra pa Aruba.


text:
Disfrutá i gosa di bo fakansi. Esei por mashá bon, ora bo no ta biba bou di e huma di refeneria Isla. E refeneria akí ta saka kantidatnan grandi di dióksido di suafel (SO2) i stòf fini. Tambe den e luna ku a kaba di pasa, esta yüli. For di e promé midishonnan ta sali ku, na Beth Chaim ku Kas Chikitu, a surpasá e normanan di WHO pa SO2 mashá hopi biaha (promedio pa 10 minüt = 500 ug/m3; promedio pa 24 ora = 20 ug/m3). E surpasamentunan akí ta kuadra ku tur keho ku SMOC a risibí den e luna ku a kaba di pasa di siudadanonan bou di huma di Isla. Tambe e emishon di stòf fini (PM10 na Kas Chikitu) ta preokupá SMOC, spesífikamente pa e grandinan bou di nos. E emishon di PM10 tabata pisá, asina e promé midishonnan ta proba. Mira e diagramanan akibou.
Comments Off on Fakansi na dushi Kòrsou: solo, laman… ku SO2 |


text:
Caso di Diaranson mainta --- ORANJESTAD (AAN): Poco dia ey tabata habitantenan di Sero Preto cu a dicidi duna ladronnan un sota.
All Stories
Rugtas cu droga confisca --- ORANJESTAD (AAN): Nan a mire caba Diadomingo cu a pasa, y DIARIO a publica e relato den edicion di Diaranson.
Minister Rocco Tjon: --- * Esnan cu ta cumpli cu e rekisitonan por solicita te cu 10 di Februari
ORANJESTAD (AAN): Tabata Diaranson merdia banda di 1:30 pm, cu un ciudadano a caba di busca su nieta di 8 aña for di scol, y ta caminda bek cune pa cas.
ORANJESTAD (AAN): Chauffeur femenino di un Kia Cerato moviendo Diamars anochi riba Watty Vos Boulevard for di Tanki Leendert rumbo pa Ponton, pa motibo desconoci pa prensa a perde control.
Habitante di Paraguana asina a perde su iPhone
Capitan a keda deteni pa trafico di hende
Minister Rocco Tjon: --- ORANJESTAD (AAN): Tin desaroyonan positivo pa loke ta operacion y maneho den Cuerpo Policial, caminda ta bay introduci un Alto Comisario nobo.
ORANJESTAD (AAN): Recientemente a tuma lugar un ceremonia chikito na Centro di Husticia Santa Cruz. Famia y coleganan a bini hunto pa e ocasion special aki.
Sin cu nan conoce otro, djis pa smak: --- ORANJESTAD (AAN): Tabata tin un tempo cu basta informacion tocante e fenomeno di gang, tabata bin dilanti,


text:
ORANJESTAD (AAN): E prome reunion publico relaciona cu tratamento di presupuesto 2021 a cuminsa cu un sabor amargo, segun Aquanette Gunn di Partido MAS.
All Stories
ORANJESTAD (AAN): Parlamentario Endy Croes ta lamenta masha hopi e hecho di e nivel cu Mike Eman ta hiba politica. No solamente Mike Eman pero tambe henter Fraccion di AVP.
ORANJESTAD (AAN): Parlamentario Endy Croes ta splica cu poco poco pero sigur Aruba ta recuperando.
ORANJESTAD (AAN): Parlamentario Endy Croes a baha basta pisa riba riba e Professor di AVP esta Ryçond Santos do Nascimento.
Pa expresion di e lider di MAS di “no a los su pit-bullnan ainda”...
MEP y RAIZ mester yega na un acuerdo di gobernacion den liñanan grandi - *Aworaki loke tin ta speculacion relaciona cu reparticion di carteranan
ORANJESTAD (AAN): Parlamentario di fraccion di MEP Endy Croes Diamars mainta tambe a papia riba e hecho cu a aproba den Parlamento entre otro compra di material pa cuerpo policial y pa Brandweer.
ORANJESTAD (AAN) – Solangel Dinmohamed- Lacle, ken a participa como candidato riba lista di Partido MAS, a yama un conferencia di prensa pa duna su version, tocante loke a sosode cune, den seno di e partido.
ORANJESTAD (AAN): Parlamentario Endy Croes ta splica cu Aruba ta den fase di recuperacion despues cu mundo henter a wordo azota pa un crisis historico esta covid 19.
ORANJESTAD (AAN): Parlamentario Endy Croes a atende su promer reunion di Comision Central di Parlamento # 11 den sala di Parlamento di Aruba dialuna mainta 12 di Juli.


text:
International
Senadornan na Colombia: Ta eksigi pa korte supremo na Colombia investiga Gustavo Petro pa korupshon
BOGOTA – Edward Rodríguez representante colombiano di kámara di representantenan i miembro di e partido ofisialista Centro Democrático, a eksigi di Korte Supremo di Hustisia pa laga investiga e senador izkiersta Gustavo Petro pa su envolvimentu den kaso di korupshón.
Néstor Humberto Martínez fiskal general na Colombia tambe a haña un karta serka Edward Rodríguez kaminda ta señala ku Gustavo Petro a risibi plaka serka e kontratista Odebrecht durante tempu kue tabata alkalde di Bogota.
Register or login to unlock this article
This content is exclusive for members
Register or login to unlock this article
International
Tin informashon ku kombersashon entre Petro i Uribe a finalisá bon
BOGOTA – Gustavo Petro presidente elekto Colombiano a deklará ayera durante un entrevista ku e kombersashon ku e tabatin ku eks presidente Alvaro Uribe tabata un ku e por bisa a bai bon i ku ta un señal ku ámbos lider por sigi atendé ku otro na benefisio di e pais.
Gustavo Petro a bisa ku e tin su ideologia i Alvaro Uribe tin su forma di pensa pero ku ámbos ta bai traha pa atendé ku e problemanan serio ku e pais tin.
Alvaro Uribe ta un di e polítikonan ku tin muchu mas eksperensia ku Gustavo Petro i ku ta dispuesto pa duna su koperashon i kontribushon den próksimo kuater añanan benidero.
E reunion entre Gustavo Petro i Alvaro Uribe a dura 2 ora i tin indikashon ku lo bai tin mas di e enkuentronan aki segun Francia Márquez ku lo ta Colombia su próksimo vise presidente.
E plan ta pa Gustavo Petro i Francia Márquez ku lo bai asumí e kargo di presidente i vise presidente respektivamente logra un akuerdo nashonal ku lidernan di oposishon.
International
Tata a laga su yu di (18 luna) muri asfiksiá den outo
VIRGINIA – Christopher Hensley hefe di kuerpo polisial na Chesterfield a konfirmá ku un tata a bai traha i lubidá ku su yu di 18 luna den un igra di solo den su vehíkulo.
Mama di e kriatura aki a yama e krèsh kaminda e yu mester a keda hiba for di mainta trempan i a haña komo kontesta ku na ningun momentu so e Tata a trese e yu.
Lokual a pasa ta e mama a yama polis pa informá nan ku su yu ta na peliger i pa lokalisá e vehíkulo di su kasa ta manehá mas lihé ku ta posibel.
Na momentu ku un patruya a lokalisá e vehíkulo tabata lat kaba debí ku e kriatura no tabata move mas den e kayente ku ta asotando na Virginia.
Ta parse ku e Tata lo a tende loke a pasa i di un forma of otro a logra yega na su kas i a kometé suisidio. Christopher Hensley a splika ku lokual a pasa aki tabata realmente un tragedia kaminda e famia aki a pèrdè dos miembro riba un solo dia.
International
Presidente di Turkia a atvertí ku e por blòkia pa Suesia i Finlandia no bira miembro di OTAN
ESTAMBUL – Dos dia despues ku presidente Recep Tayyip Erdogan no tabatin ningun opheshon na e Kumbre di Madrid pa Suesia i Finlandia drenta OTAN.
Ta manera Recep Tayyip Erdogan a yega Turkia ela kambia di opinion i for di su pais ta bolbe manda mensahe di atvertensia ku elo por blòkia ainda ku e dos paisnan aki pa stroba nan di bira miembro.
Recep Tayyip Erdogan a bolbe manda un mensahe pa lidernan di Suesia i Finlandia pa nan ekstraditá e teroristanan Turko ku a orkestra e gòlpi di estado na 2016 kontra su gobièrnu sino elo no firma pa nan drenta komo miembro di OTAN.
E lidernan di Suesia i Finlandia ta bon na altura ku nan tin sospechosonan di terorismo ku ta vinkulá ku gruponan Kurdo ku a planeá pa asesin’é.
Presidente Recep Tayyip Erdogan kier kòrda miembronan di OTAN ku e regla ta ku tin 30 miembro aworakí i e regla ta ku mester tin aprobashon formal di tur 30 miembro pa atmití otro pais komo miembro.
Den kaso ku Turkia komo miembro lo no firma Suesia i Finlandia pa por ingresa OTAN komo miembro.
Daily Nobo
Segun rumornan persistente: Feyenoord Ke Trese Tahith Chong…
Hensley si tei… 3 “Coach” Di Yankees Inaktivo… Nan a subi 1 “Coach”…
Pa HHW: Wladimir, “Coco” Balentien den selekshon di reino… Dia 8 di yüli Ta Start…
Apesar di ta leshoná: Ozzie Albies lider 2B Di Voto LN All Star Game…
Yankees a kai 2-1 vs Astros: Oscar:”Nos a pèrdè, pero tremendo wega”…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal3 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal3 days ago
Tur kaminda tin skarsedat di personal: Na unda tur trahadó di Hulanda a keda ?
-
Deporte3 days ago
Barcelona no ta entrega: Bayern ta pidi 60.000.000 pa “Lewa”…
-
Lokal3 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte3 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal3 days ago
Defensa a sostené outoridatnan lokal durante ku tormenta tabata pasando Aruba i Kòrsou
-
Deporte2 days ago
Apesar di ta leshoná: Ozzie Albies lider 2B Di Voto LN All Star Game…
-
International3 days ago
Putin a atvertí ku lo bai tin un di tres Gera Mundial si nan ataka Crimea


text:
Inspeccion di Salud Aruba (IVA) kier a toca e tema di intimidacion y/of abuso sexual den sector di cuido. Ora nos bay cerca un dunado di cuido nos ta den un estado hopi vulnerabel.
Nos no ta sinti nos mes bon y pa e motibo ey nos mester di ayudo di un profesional medico. Como pashent bo ta confia cu dunadonan di cuido ta trata bo cu respet ora di duna cuido pa mehora bo salud.
E dunado di cuido ta studia y/of entrena pa esaki tambe. Pues, como pashent bo ta confia cu e dunado di cuido no ta pasa un limite door di mishi inecesariamente cu un parti di bo curpa of duna comentario cu intencion sexual cu ta pone bo sinti incomodo.
Pa es motibo ora un dunado di cuido surpasa e limite aki, e ta wordo considera como un violacion serio di ley den forma di intimidacion of abuso sexual.
Ora di wordo trata door di un dunado di cuido, bo por spera cu e dunado di cuido keda profesional y lo splica bo di antemano e procedura di e tratamento y/of consulta.
Si acaso tin mester di mishi cu un parti di bo curpa (intimo) pa e tratamento, e lo splica unda e lo tin cu mishi y lo puntra bo si bo ta di acuerdo cu esaki. Pues, semper un dunado di cuido lo mester verifica cu e pashent si e ta sinti su mes comodo durante un tratamento y mester respeta e pashent su limite.
Si acaso bo ta sinti incomodo of ta sospecha cu bo a encontra bo mes den un situacion di intimidacion y/of abuso sexual, ta importante pa vocifera na e dunado di cuido inmediatamente cu bo kier frena e situacion.
Bo tin e derecho di stop e tratamento na cualkier momento cu bo sinti cu bo limite a wordo pasa. Si bo no a frena e situacion na e momento di tratamento pa motibo di, por ehempel miedo of duda, pero bo ta sinti incomodo despues lo bo por papia tocante esaki cu un otro persona.
Tambe bo tin e derecho di cambia di dunado di cuido si bo ta sinti bo incomodo. Den casonan di intimidacion of abuso sexual ta importante pa e victima haci un denuncia of entrega un notificacion (melding) na Jeugd- en Zedenpolitie mas pronto cu ta posibel.
Ora di entrega un notificacion, polis lo registra e notificacion aki y lo por uza e informacion aki den investigacionnan contra un dunado di cuido. Victima y testigo por entrega un notificacion.
Un denuncia ta diferente cu un notificacion: un denuncia ta wordo entrega door di e victima y cu un denuncia e victima ta pidiendo polis pa persigui e persona.
Pues, cu e denuncia polis lo sigui cu persecucion penal. Ademas, sin e denuncia aki Ministerio Publico no lo por haci un investigacion penal. Aunke cu ta miho pa haci un denuncia mas lihe cu ta posibel, e victima por haci un denuncia algun tempo despues di e suceso tambe.
Si acaso bo a experiencia un situacion di intimidacion y/of abuso sexual den sector di cuido, por haci un denuncia na Jeugd- en Zedenpolitie na 585 2500. Den caso di duda of si bo mester guia y mas informacion por tuma contacto cu Inspectie na 526 2160, via whatsapp na 593 6373 of via email: meldpunt@iva.aw. Tambe ta posibel pa aserca Inspeccion di Salud via nos formulario digital riba www.iva.aw.


text:
ORANJESTAD – Manera por a tuma nota den medionan di prensa recientemente den diferente pais a constata casonan di personanan cu symptomanan di un enfermedad parecido na un sorto di bruela. Na Hulandes a yama e enfermedad aki “apenpokken” (na ingles “monkeypox”). Diferente pais a raporta tambe un aumento den contagio di e casonan di apenpokken.
Mientrastanto a constata e prome casonan na Hulanda. E “Rijksinstituut voor Volksgezondheid en Milieu” na Hulanda a conseha e minister encarga cu Salubridad na Aruba pa declara e enfermedad di apenpokken como un malesa contagioso cu ta cay den e categoria-A di e Landsverordening infectieziekten (AB 2019 no. 27).
Poco ta e informacion cientifico relaciona cu e apenpokken. No ta conoci e rapidez di e contagio, ni con e ta afecta e individuo. P’esey e ta hopi importante pa haya sa trempan, isola tur caso sospechoso, establece reglanan pa monitoria e desaroyo y quarantaine pa contene e nível di contagio.
Basa riba esaki nos ta informa cu un bes cu esaki bay publica den nos Afkondigingsblad como A-ziekte den e Landsverordening e ta bira oficial cu apenpokken ta un malesa contagioso.


text:
ARUBA MESTER UN PARLAMENTO CONSTRUCTIVO CU TA BIN CU SOLUCION Y NO SOLAMENTE CU CRITICA
[videopress iOSmtXsE]
ARUBA MESTER UN PARLAMENTO CONSTRUCTIVO CU TA BIN CU SOLUCION Y NO SOLAMENTE CU CRITICA
ORANJESTAD – Prome Minister Evelyn Wever – Croes ta reacciona riba expresionnan di parti politiconan den oposicion riba diferente desaroyo. Ta trata temanan cu recientemente Prome Minister ya a trece dilanti y informa comunidad pa keda alerto pa cualkier desaroyo. E temanan aki tin atencion di Gobierno di Aruba.
Prome Minister Wever – Croes a splica cu un di e temanan cu el a recientemente a trece dilanti ta, e encera consecuencianan cu por tin a raiz di e conflicto na entre Ukraina y Russia. Na e ocasion a pidi comunidad pa ta alerto pasobra nos no por influencia kico ta pasa na Ukraina y Russia. Pero nos por influencia parcialmente e impacto cu esey ta bay tin riba nos. Prome Minister a sigui bisa cu ta lamenta cu hustamente awor cu ta saliendo di Covid, ta bolbe drentando den e conflicto insigur aki.
‘Nos mester pa tur hende para hunto pa hiba nos Pais dilanti, pa nos yuda esnan cu ta bay wordo mas afecta den e circumstancianan aki. Y pa tur esnan cu por, bin hunto y ofrece solucionnan pa e problemanan.’ Algun ehempel di solucionnan necesario cu Prome Minister a duna ta, con ta bay atende cu e prijs di Heavy Fuel Oil (HFO) of di gasolin cu ta aumentando, con ta bay atende ora cu inflacion na otro paisnan wordo importa na Aruba y con ta bay atende cu retonan di turismo si acaso conflicto na Ukraina tarda y e turistanan Mericano cuminsa bira insigur si nan biaha si of no.
Ohala cu por mira tur politico, especialmente oponentenan, yuda nos pensa con pa nos soluciona e problemanan aki. Lamentablemente na Aruba nos ta mira cu e unico cos cu oponentenan politico por haci, ta probecha di un crisis y sali ataca Gobierno, Aruba a realisa esaki caba, Prome Ministe a expresa.
Prome Minister sigui bisa: ‘Si Aruba tabata den mihor situacion prome cu Covid, e lo no a dal Aruba asina duro, sinembargo tempo cu nan (oposicion) por a influencia esaki, nan a bira lomba pa pueblo y tuma decisionnan cu ta beneficia nan.
Prijs di awa y coriente
Por ehempel pa locual ta e discusion cu tin aworaki riba e tema di prijs di awa y coriente. WEB a indica cu e lo mester bay hisa su prijsnan. Gobierno a bisa cu lo haci tur posibel pa evita cu ta hisa prijs di awa y coriente. Nos a bisa WEB bay baha gastonan prome y ora demonstra esaki, eorey por considera pa adapta e prijsnan di awa y coriente pero lo haci tur posibel pa evita esey.
Kico oponentenan a haci na 2014 ora cosnan a bira malo na WEB como resultado di hedging ekiboca cu Gobierno a haci? Oponentenan a dicidi pa hisa tarifa cu 25%.
Pa e motibo aki ta pensa cu oponentenan ta preocupa pa Gobierno actual no goberna manera cu nan a goberna.
Prome Minister a enfatisa ripitiendo locual Minister Glenbert Croes tambe a bisa: Lo haci tur cos posibel pa evita cu e prijs di awa y coriente mester subi. ‘Nos sa cu e HFO su gastonan a aumenta, pero mester bay mira con ta bay haci adaptacion den WEB y den Gobierno, pa evita cu pueblo mester page. Esaki mi kier garantisa pueblo di aruba’, Prome Minister a accentua.
Aumento di Schoolgeld di SKOA
Pa loke ta e tema di aumento di schoolgeld SKOA, Premier Wever – Croes a ripiti locual colega Minister Endy Croes a bisa: SKOA no a informa Gobierno cu ta bay hisa schoolgeld. SKOA ta un fundacion cu ta haya un subsidio di Gobierno di Aruba, y e tincu mantene su mes den cuadro di ley cu e lesnan cu e ta duna. Pero e ta un scol priva.
Gobierno no ta di acuerdo cu e decision pa hisa schoolgeld y ta den dialogo cu SKOA pa mira dicon ta hise y mira kico por haci pa evita esaki.
Pues e ponencianan di opisicion cu ta Gobierno ta hisa e schoolgeld no ta corecto y ta un otro manipulacion di parti oponentenan. ‘Gobierno lo haci tur lo posibel pa evita cu schoolgeld mester wordo aumenta, Prome Minister a bisa.
Gastonan di Salud y AZV
Ademas, oponentenan a expresa nan mes riba e tema di gastonan medico y AZV, pa cual Prome Minister a bisa: Si berdad nos tur na Aruba ta kere cu AZV ta importante y si nos tur ta kere cu mester keda cu AZV, ban traha riba solucionnan con nos por keda cu AZV.
E realidad ta cu AZV mane cu e ta awo no ta sostenibel Prome Minister a duna di conoce. El a sigui bisa cu esaki ya algo cu a scucha AZV papia di dje y si sigui manera ta bayendo aworaki, aki algun aña nan lo ta failliet y lo no tin AZV mas na Aruba.
Gobierno, contrario na oposicion kier mira con pa soluciona e problema y percura cu semper tin un AZV especialmente pa esnan mas vulnerabel den nos comunidad, esey ta locual cu ta trahando riba dje.
Finalisando Prome Minister a bisa, ‘Actualmente cosnan no ta facil, Aruba ta saliendo di un pandemia den cual a lucha schouder cu schouder cu positivismo y cu optimismo weitando e luz na final di e tunnel. Aworaki nos ta den e luz y mi tin tur confiansa y tur siguridad, cu si nos sigui asina nos ta bay sali afo.’ El a sigui bisa cu na e momentonan aki Aruba mester di nos tur, Aruba mester di Gobierno y un Parlamento constructivo cu ta bin cu solucion y no cu critica solamente. Ban cada persona duna nan aporte pa asina tin un Aruba mas fuerte y resiliente especialmente pa esnan mas vulnerabel den nos comunidad, Premier Wever – Croes a termina bisando.